Bigarren eskuko merkatua. Merkatu birtuala erabiltzeko argibideak\nMerkatu birtuala erabiltzeko argibideak\n1.- Zerbitzu honen ezaugarriak eta helburua\n2.- Nola erregistratzen naiz zerbitzuan edo nola sartzen naiz erabiltzaile erregistratu gisa?\n3.- Nola sartzen dut iragarki bat?\n4.- Nola kentzen dut iragarki bat?\n5.- Noiz desagertzen da iragarki bat on-line merkatutik?\n6.- Nola jartzen naiz harremanetan iragarki jakin baten iragarlearekin?\n7.- Kategoria bat aukeratzeko irizpideak\n8.- Nola egiaztatzen ditut nire erabiltzaile-datuak eta nola jakin zer iragarki ditudan argitaratuak?\n9.- Nola eska dezaket nire iragarkiei emante zaizkien erantzunak, nire telefono mugikorrera ere iristea?\n10.- Nola eskatu alertak bidaltzeko?\n11.- Nola eskatu iragarki berrien buletina?\n1.- Zerbitzu honen ezaugarriak eta helburua:\nNahi adina iragarki sar daitezke\nBeranduenera ere astebetera argitaratuko da iragarkia sarean. Iragarkia kendu nahi denean, une horretan bertan kenduko da iragarleak berak. Iragarkia argitaratu aurretik Udalaren teknikariek aztertuko dute. Udalak iragarkia zuzendu, ez argitaratu edo ken dezake horrela nahi badu.\nZerbitzu honen bitartez, interesa duten erabiltzaileak errazago jar daitezke harremanetan beraien artean. Amurrioko Udalak ez du bere gain hartzen argitaratzen diren edukien ardura, ez eta erabiltzaileek gerora egiten dituzten jardueren ardura ere.\nAmurrioko Udalak martxan jarritako ekimen honen hleburu nagusia mota guztietako erabilitako objektuen berrerabilera bultzatzea da.\n"erregistratu" estekaren gainean klik egin, goian ezkerrean dagoen menuan. Hainbat datu eskatuko dizkizu, batzuk derrigorrez bete beharrekoak eta beste batzuk aukerakoak. Guk zure datuak jaso ondoren, aukeratu duzun erabiltzaile izena eta programak automatikoki esleitzen dizun pasahitz bat bidaltzen ditugu zure mail postontzira, edo zure telefono mugikorrera.\nEz ahaztu pribatutasun-politikari buruzko "lege-oharra" irakurtzea, zure datuak nola gorde eta kudeatuko dituzten jakiteko.\nErabiltzaile erregistratuek soilik sar dezakete iragarkia, eta iragarki hori argitaratu zuen erabiltzaileak bakarrik kendu ahal izango du\nHasteko, erregistratutako erabiltzaile gisa identifikatu beharko duzu webean. Klik egin "erregistratutako erabiltzaile gisa sartu" aukeraren gainean, eta erabiltzaile-izena eta erabiltzaile-gakoa sar itzazu\nOndoren, "iragarkia sartu" estekaren gainena klik egin. Goian dago, ezkerreko menuan.\nErabiltzaile erregistratu gisa sartu bazara, identifikatzeko formularioa ikusiko duzu. Hori egin ostean, formulario bat ikusiko duzu, eta hainbat datu eskatuko dizkizu.\nArgitaratu nahi dituzun datuekin bete beharko duzu formularioa. Saldu, oparitu edo trukatu nahi duzun artikuluaren irudi bat baduzu, jar ezazu .\nIragarki bat salmentaren atalean eta trukearen atalean argitaratzea nahi baduzu, bi iragarki argitaratu beharko dituzu artikulu bakar horrentzat, mota bateko transakzioa aukeratuz iragarki batean eta bestea bigarrenean. Artikulua bakarra izan arren, iragarki bakoitzak bere erreferentzia zenbakia izango du.\nIragarkia ez da berehala argitaratzen. Hori egin baino lehen Udalaren teknikariek aztertu eta itzultzen dugu. Hala ere, goian diogun bezala, beranduenera ere astebetera argitaratuko da iragarkia sarean.\nOndoren, kendu nahi duzun iragarkia ageri den orrira joan zaitez, eta argazkiaren azpian aurkituko duzun "iragarkia kendu" estekaren gainean klik egin ezazu. Orriak eskatuko dizu egiaztatzeko iragarkia kendu nahi duzula. Orrian erabiltzaile erregistratu gisa sartu ez bazara, ez duzu esteka hori ikusiko.\n1.- Iragarkia jarri zuenak berak kentzen du.\n2.- Iragarkia argitaratu eta 4 hilabetera, merkatuko kudeatzaileek (Udaleko teknikariek) automatikoki kentzen dute.\n6.- Nola jarri harremanetan iragarki jakin baten iragarlearekin?\nArtea eta Bildumak: koadroak, eskulturak, brokantea, bildumak egiteko edozein motako artikuluak; besteak beste, seiluak, txanponak, postalak, iruditxoak...\nKirolak: Kirol-ekipamendua, jantzi espezializatuak barne; besteak beste, neoprenoak, futboleko oinetakoak, mendirako materialak eta osagarriak: bastoiak, polainak, motxilak, jantzi bereziak, eskiak, snowak, makilak, botak eta mota guztietako ekipamendu espezializatua.\nElektronika eta informatika: bideo-irakurgailuak, musika erreproduzitzeko aparatuak, telebistak, irratiak, autoko irratiak, ordenagailuak, ordenagailuen pantailak, ordenagailuen osagaiak, inprimagailuak, CD grabagarriak, bideo-kontsolak, bideo-kontsolarako jokoak...\nAltzariak eta osagarriak: Altzariak, apaingarriak( pitxerrak, figurak...) etxe-tresneria (baxera, mahai-tresnak...)\nArropa eta osagarriak : arropa, oinetakoak, kapelak...\nArgazkilaritza: Argazki-kamerak, argazkilaritza-osagarriak (objektiboak, memoriak, flashak, tripodeak...)\nPostalak, kartelak: Mota guztiko postal eta kartelak, bai gaur egunekoak bai aintzinakoak.\nMusika, zinema, DVDa...: Musika-diskoak, -zintak edo CDak, zinemarekin lotura duen material oro (DVD, bideo CDan, Super 8an, bideo-zintan).\nLiburuak, Aldizkariak, Komikiak: Mota guztiko liburuak (eleberriak, testu-liburuak, hiztegiak, bidai-gidak, komikiak, ipuinak, aldizkariak... )\nHaurtxo-tresnak: Mota guztiko objektu eta tresnak, hala nola: sehaskak, aulkiak, interkomunikatzaileak, baita haurtxoen arropa ere.\nAmurrioko udalak badu eskubidea iragarki bat kategoriaz aldatzeko.\n9.- Nola egiaztatzen ditu nire erabiltzaile-datuak eta nola jakin zer iragarki ditudan kalean?\nLehen-lehenik, web orrian erregistratutako erabiltzailea zarela adierazi behar duzu. Ondoren, egin klik "nire datuak"aukeran.\n10.- Nola eska dezaket nire iragarkiei ematen zaizkien erantzunak, nire telefono mugikorrera ere iristea?\nLehen lehenik, web orrian erregistratutako erabiltzailea zarela adierazi behar duzu. Klikatu "Erregistratutako erabiltzaile gisa sartu" eta idatzi zure erabiltzaile-izena eta pasahitza.\nOndoren, sartu "Alta egin" edo "Nire Datuak" orrietan eta aukeratu "Telefono Mugikorra" atalaren azpian aurkituko duzun laukitxo egokia.\n11.- Nola eska dezaket alertak bidaltzeko?\ne-mail postontziko alertei dagokionez, gehien zer kategoria eta transakzio mota interesatzen zaizkizun adierazi ahal izango diguzu.\nHorrez gain, zenbait aukera ditzakezu, haiekin lotutako iragarkiei buruzko alertak jasotzeko. Zerbitzuak, bidalitako alertak bat etorriko dira hautatutako aukeraren batekin. Hau da, kirolak - bildumazaletasuna - salmenta - trukea laukitxoak aktibatzen ditudala, eta "liburua" hitza sartzen. Hori horrela izanik, alerta hauetakoren bat jasoko dut, adibidez:\nSMS bidezko mugikorreko alertei dagokienez, aukera gutxiago daude, helburu: batekin jaso nahi den alerta-mota ahalik eta gehien zehaztea. Hala, ez da erabiltzailearen mugikorra betetzen. Kasu horretan, zenbait hitz idatzi beharko dituzu "hitz gakoak" hutsunean, eta hitz horiekin lotutako SMS alertak jasoko dituzu, hautatutako transakzio-kategoriak eta - mota kontuan izan gabe.\n12.- Nola eskatzen dut iragarki berrien buletina?


Amasa-Villabonako Udalak Korrikan parte hartzera deitu du - Amasa-villabona - Tolosaldeko ataria\nAmasa-Villabonako Udalak Korrikan parte hartzera deitu du\nTolosaldeko Ataria 2019-04-11 09:19\nKorrika eta bere mezuarekin bat egiten duela azaldu du udalak; bestetik, herrian sortu den batzordearen deialdiak zabaldu ditu.\nAmasa-Villabonako Udalak Korrikarekin bat egiten duela esan du, baita bere mezuarekin ere: "Klika egitea aukera bat hartzea da, euskararen aukera, hautua egitea”. Horrez gain, herrian antolatu diren ekimenetan parte hartzeko deialdia egin du udalak: "Korrikaren festa ospatzeko, batzorde berezi bat antolatu da herriko eragile eta udalean aurkitzen diren alderdi politiko ezberdinetako ordezkariekin batera. Ohikoa den bezala, Udalak diru-laguntza bat emango dio Korrikari".\nApirilaren 12an, ostirala, hainbat ekitaldi antolatu dituzte Villabonan.\n15:15. Korrika Txikia antolatu da herriko eskola guztien parte hartzearekin eta gero txokolatada egingo da.\n18:00. Patxin eta Potxin pailazoen ikuskizuna ikusi ahal izango dute umeek Berdura Plazan.\n19:00. Erraldoi eta buruhandien txanda izango da Besamotza konpartsa eta Loatzoko musikariekin batera.\n21:30. Afari herrikoia. Jatekoa norberak eraman behar du, edatekoa, sagardo kupelak, bertan egongo dira.\n22:30. Bertso saioari emango zaio hasiera, parte-hartzaile gisa, Ander Goikoetxea, Beñat Iguaran, Beñat Karrera, Iñaki Otaegi, Maddi Aiestaran eta Aritz Mujika egongo dira. Gai jartzailea Amaia Agirre izango da.\n23:30. Elektropapo, elektro-txarangaren kalejira izango dugu.\nAmaitzeko, udalak azpimarratu du Korrika, apirilaren 13ko, goizeko 3:29etan pasako dela Amasa-Villabonatik. "Zizurkildik etorriko den lekukoa Maite Izagirre, Amasa-Villabonako alkateak, hartuko du Zubimusu zubiaren erdian. Bertatik, Txermin aldera joko du eta herriko merkatariei emango die. Jarraian lekukoak herria zeharkatu eta Tolosaruntz abiatuko da".


Gobierno Vasco Irekia :: IREKIAk bere irudia berritu eta herritarren parte-hartzea sustatzen du. Sartu Irekiara Pasahitza ahaztu zaizu? Berreskuratu hemen Emaila\nIREKIAk bere irudia berritu eta herritarren… http://www.irekia.euskadi.net/eu/news/2638 berria\n2010(e)ko Uztailak 08\nIREKIAk bere irudia berritu eta herritarren parte-hartzea sustatzen du. bideoak\nDiseinu-aldaketa hau erabiltzaileen eskariari erantzunez egin dugu, nabigagarritasuna hobetzeko eta parte-hartzea errazteko.\nAgeriagoa, intuitiboagoa eta parte-hartzaileagoa. Horrelakoa da IREKIAk gaur interneteko erabiltzaileen aurrean erakusten duen diseinu berria, herritarren parte-hartzea errazteko xedez. Errodajekoak izan diren lehen 5 hilabete igaro ondoren, eta, herritarrek parte hartzeko eta internauten eskariei erantzuteko xedez, Eusko Jaurlaritzaren web gune hau martxan jarri zueneko diskurtsoan esandakoarekin bat etorriz, IREKIAk itxura eraberritua erakusten du, web gunearen eremurik nagusiena herritarren parte-hartzeari dagokiolarik. Lehentasuna kokalekuari dagokionez, eta erraztasun handiagoa herritarrek beren proposamenak egiterakoan, edota Exekutiboak planteatzen dituenetan parte hartzerakoan. Baina, horrez gain, multimedia eduki gehiago ditu, fototekaren aldeko erronka garbia egin du eta, laster batean, Argazki artxibo fotografikoa erantsiko du. Diseinu berri honek, gainera, berrikuntza handi bat dakar berarekin: entzute aktiboa. Aste honetatik aurrera, herritarrek blog, foro, bitarteko eta sare sozialetan gai desberdinei buruz adierazten duten iritzia jasoko da, "aditu eta entzun" filosofiaren barruan; hau da, herritarrak esaten duen guztia jasoko da, nonahi esaten duelarik ere. IREKIAn, tresna hau erabiltzen jarrai dezazuen animatzen zaituztegu, eta herritarren eta administrazioaren artean harreman hobea ekar lezaketen hobekuntzak egiten jarrai dezazuen.\nIREKIAren helbururik nagusiena, jaio zen une beretik aurrera, herritarren parte-hartzea izan da, gardentasunaren ondoren; horregatik dago, hain zuzen, web orriaren goiburuan. Ezkerraldean, herritarren kritika, balorazio eta iritziari Eusko Jaurlaritzako sail desberdinek egindako proposamenak daude, gai horietan herritarrek dituzten proposamenak eta hautabideak bildu eta aztertzeko. Jaurlaritzaren proposamenak izenaz bataiatu dugun atala, herritarrek beren iruzkinak ezezik, ekarpen zehatzak egin ditzaten diseinatu dugu; hau da, Jaurlaritzako Sailek herritarrei jakinarazten dizkien lege, dekretu, neurri edo ekimenen aurrean, herritarrek egin ditzaketen ekarpenak jasotzeko, alegia. Kasu honetan, honakoak daude nabarmenduak: Klimaren Aldaketaren Legearen proiektua, Bizikidetasun Demokratikoa Sustatzeko eta Indarkeria Deslegitimatzeko Plana, eta Osasun Publikoaren Lege aurreproiektua.\nErdialdean, herritar bakoitzak interesgarritzat jotzen dituen gaiei buruzko proposamenak biltzeko eremua dago. Berrikuntzarik nagusiena zera da, proposamena aurkezteko prozedura erraztu egin dela. Bi eratara egin daiteke: orain arte bezala, Berritzaileen Euskal Erkidegoaren bitartez, edota zuzenean, IREKIAren bitartez, PARTE HARTU botoia sakatuta.\nEra batera zein bestera egindako ekarpen guztiak aztertuko dituzte Sailek, eta ekarpen horiek baloratu ondoren eman beharreko erantzun egokia aztertuko dute. Exekutiboak balia ditzakeen ideiak, hain zuzen, lege, neurri eta gobernu-dekretuak prestatu, diseinatu eta egituratzen dituzten lan-taldeen erabilpeneko materialei erantsiko zaizkie. Eta txertatze horren helburua da, herritarren ekarpen horiek, Exekutiboaren beraren lege, dekretu edo ekimenen osagai bihurtzea.\nParte-hartzeari eta lankidetzari gordetako eremu horren azpian, gardentasunaren eremua dago. Honetan argitaratuko dira Eusko Jaurlaritzarekin eta bere sailekin lotuta dauden eta herritarrentzat interesgarriak diren informazioak. Exekutiboak, "open government" filosofiari jarraituz, herritarren eskura jarriko ditu, gertatzen diren une berean, bere jarduera, plan eta asmoei buruzko informazio, datu eta agiri guztiak.Berrikuntzak, jakina, egunetik egunera IREKIA aldera trafiko handiagoa sortzen duten sare sozialen eremua sustatu du. Sare sozialak dira, hain zuzen, Jaurlaritzaren jardueraren inguruko eztabaidak maizen garatzen diren eszenatokietako bat. Exekutiboaren jarduera ere sare horietara helarazten da; izan ere, kontuan hartuta herritar guztiek informazioa lortzeko ez dutela soil-soilik IREKIAra joko, bai Jaurlaritzak berak sortutako informazioa, bai bultzatutako neurriak edo legeak, eta bai herritarren iritziak eta ekarpenak sare sozialetan ere jasoko dira.\nGai honi gagozkiola, diseinu-aldaketak berrikuntza nabarmen bat dakar berarekin, eskuineko goiko aldean: entzute aktiboa. Eremu honetan jasoko dira internautek gai desberdinei buruz sarean uzten dituzten iritziak. Datozen hilabeteetan garatzen joango den, eta horretarako lehiaketa publikoa bultzatu duen tresna honi esker, Exekutiboaren jarduerarekin lotutako gaiei buruz herritarrek esaten eta irizten dutena jakin ahal izango du Jaurlaritzak. Baina horrez gain, Jaurlaritzaren jarduerarekin zerikusitik ez duten gaiei buruz sare sozialetan, foroetan, blogetan, komunikabideetan eta abarretan esaten dena jakiteko bidea emango dio. Herritarrek bide ugari dituzte esan nahi dutena jakinarazteko; horregatik, herritarren proposamenak jasotzeko xedez, IREKIAn prestatutako eremuez gain, orain "Entzute aktiboa" izeneko eremu hau zabaldu dugu, sarean sortzen ari den debatea jasotzeko. Eta Jaurlaritzak eremu horretako edukia erabiliko du bere eztabaida eta gogoetetan, hala nola araugintza eta legegintzako prozesuetan. Honen guztiaren helburua da, herritarrak beren iritzia ematen eta beren kezkak eta premiak adierazten ari diren gune guztietan, begiak eta belarriak ezartzea. Herritarrek erakutsitako interes handiari erantzunez, gaur-gaurko gaiei buruzko inkestak argitaratzen jarraituko dugu.\nIrekia gobernu irekia Open Government Berri honen iruzkinen RSSa\nComentario de Twitter: RT @Irekia_News: Irekia renueva su imagen y potencia la participación ciudadana. http://bit.ly/9yXmrZ\n” @egovanalytics duela 2 urte baino gehiago\nComentario de Twitter: Irekia se renueva en busca de mayor participación, suma calidad pero le falta claridad: http://bit.ly/9ODLA7\n” @mikelotaegi duela 2 urte baino gehiago\n36 KB (jpeg)\n3 urte baino gehiago · 6\nZuen ekarpen, kexa eta iradokizunek IREKIAren lehenengo hobekuntzak eragin dituzte 3 urte baino gehiago · 11\nurte bat gutxi gora behera · 31\n3 urte baino gehiago · 21\nIrekiak milioi batetik gora bisita izan ditu 10 hilabete · 0


Sri Lankako Hikkaduwa estazio hiria ~ Journey-Assist - Sri Lankako estazio herria\nHasiera » Mundu osoan / Eskualdeetan » Asia » Sri Lanka » Hikkaduwa\nHikkaduwa-ri buruzko informazio orokorra\nKlima eta gaurko eguraldia gaur + iragarpena\nZer egin Hikkaduwa-n\nGaueko bizitza Hikkaduwa-n\nHikkaduwa herri estazioa mendebaldeko kostaldean dago. Sri Lanka Aireportutik hauen distantzia. Bandaranaike 128 km-ra dago. Hikkaduwa Galle administrazio barrutiko zatia da, Sri Lanka hegoaldean kokatua. Hiria ozeanoaren kostaldean dago, hain zuzen ere, penintsulan, lakuan isurtzen den ibaia bihurtzen duena.\nHikkaduwako biztanleria 100 mila ingurukoa da, hau da, uneoro, hirian dauden turista kopuruak baino zenbait aldiz txikiagoa da. Hemen, deiturikoa. URSS lehengo herrialdeetako turismo paketeak, saltzaileek eta zabor kopuru jakin bat hondartzen lurraldean zehazten zutenak.\nHikkaduwa Sri Lankako mapan\nHikkaduwa-k hainbat supermerkatu txiki ditu janaria saltzen. Haien barrutia ezin da zabaldu, baina benetan garrantzitsua den guztia aurki daiteke. Horietako handiena Sandagiri Food City da.\nCitrus Hotelaren ondoan dago. Saltoki txikiak errepidearen ondoan daude. Hala ere, aukeran are argiagoa da eta ur txinpartatsu eta ur gelak, gailetak eta produktu erdi bukatuak soilik osatzen dute. Sukaldea duen etxea alokatzen duten turistak Gallera joan daitezke autobusez janari bila.\nHikkaduwa Sri Lankako estazioen azpiegiturei dagokionez garatuena da. Gustu eta aurrekontu guztietarako hotel nahikoa dago, aurrekontu aukera ugari barne. Ostalaritza establezimenduak nonahi daude, eta horietako askok errusierako menuak dituzte. Turistentzako dendak (bitxiak, teak eta oroigarriak), bidai agentziak, bizikletak eta bizikletak alokatzeko puntuak eta moneta trukatzaileak ere kantitate handietan daude. Supermerkatu handiak, merkatuak, kutxazain automatikoak eta bankuak daude.\nNon erosi alkohola hikkaduwa-n\nAlkohola saltoki berezietan saltzen da, horietatik 3 Hikkaduwa-n: hiriaren iparraldean, Hikka Trans hotelaren ondoan dagoen erdialdean, baita Sandagiri denda handi bat duen Citrus Hotelaren ondoan ere. Ardoa, vodka, arak, garagardoa eta beste edozein edari alkoholdun hemen bakarrik erosi daiteke.\nHikkaduwa klima oso hezea eta, aldi berean, epela da. Urteroko isoterma hemen dago + 28 ... + 31 bitartekoa da eta hilabete desberdinetan tenperatura berdina da gutxi gorabehera, ez dira gorabehera handiak izaten. Ozeanoko uraren tenperatura ere gutxi da urte osoan zehar, + 27 ... + 29 bitartekoa baita.\nNoiz da denborarik onena Hikkaduwa-ra joateko. denboraldi\nEstazio honetan denboraldi turistikoa azaroan hasi eta apirilean amaitzen da. Epea ezin hobea da Hikkaduwa-ra bisita egiteko, eta eguraldirik beroena du. Une honetan batez besteko eguneroko tenperatura +28 da. Gainera, prezipitazio maila nabarmen jaisten da.\nHemengo euritsua maiatzean hasi eta urrian amaitzen da. Hilabete hauek prezipitazio ugariak dira, batez ere trumoi ekaitzak diruditenak. Gainera, une honetan ekaitzak maiz gertatzen dira ozeanoan. Hilabete euritsuena urria eta maiatza dira. 12 orduren ondoren euria egin dezake. Udan, arratsaldean euria egiten du normalean.\nHikkaduw eguraldia gaur + iragarpena\nJarraian, Hikkaduwa-ko eguraldi mapa interaktiboa ikus dezakezu. Geruzak alda ditzakezu eta haize, olatu, euri, ekaitz eta tenperatura motaren inguruko informazioa jaso dezakezu. Maparen azpian hainbat egun lehenago iragarpen meteorologikoak ikus daitezke.\nTokiko arrantza merkatura begiratu dezakezu, eta horren kokapena artifizialki sortutako portu baten ertzean dago. Negoziatzeko eguneroko hasiera 5 ordukoa da. Goizeko 9ak aldera, normalean produktu on guztiak jatetxeetan agortzen dira. Arraina probatzeaz gain, harrapatu ere egin nahi baduzu, Dodanduwa-ra oinez joan zaitezke - Hikkaduwa-tik urrun dagoen herrixka bat. Bertan, arrantza portu txiki batean, katamaranak alokatzen dira, eta bertan arrantza bi edo 2 orduz joan dezakezu goizean edo arratsaldean.\nJatetxe guztiek otarrain freskoak edo otarrainxka erraldoiak eskaintzen dituzte, Sri Lankako Leon garagardo hotzarekin batera doazenak.\nHikkaduwa-n tenplu budista bat dago, laku bitxi bat, hegaztiak, tabernak eta diskotekak ezaguna.\nHikkaduwa-n, izen bereko aintzira, natura tropikal zoragarriz inguratuta dagoena eta Narigamako hondartza zoragarriak merezi dute arreta. Estazio hau bisitatzen duten turistak ez dira gehienetan antzinako kultura-monumentuak eta tokiko erakargarritasunak interesatzen. Nahiago dute hondartzak eta kirol aisialdirako aukerak. Hikkaduwako bi hondartza baino ez daude - hauek dira Narigama eta Hikkaduwa hondartza.\nNarigama hondartza. Ilunabarra topatzeko leku bikaina\nHikkaduwa Beach - hondartzaz estalitako hondartza estu bat, hotel, taberna eta denda ugarirekin oso gertu dagoena. Hondartzaren hondoa harritsua da batez ere. Hori dela eta, lehorrerantz jaurtitzen diren olatuak hareaz gaberik daude. Oporretan Hikka Trans hotelaren ondoko gune batean bainatzen da. Leku honetako olatuak ia ez dira falta.\nNarigama hondartza nahiko zabala da, uretara sarrera leuna duena. Olatuak hona etortzen dira, Hikkaduwa hiria ez dagoelako badia guztiz itxian. Koralezko uharriek, ordea, olatuak ahultzen dituzte. Hondartzako azpiegiturak ondo garatuta daude.\nAtseden hondartzan Indiako ozeanoan igeri egiteko aukera ematen duzu erlaxazioan, eguzki tropikalen izpietan baskatuz. Hala ere, Hikkaduwa-n ere ur kirol mota desberdinetarako baldintza guztiak daude: snorkeling, urpekaritza, surfa. Hikkaduwa hondartzetan ere surf eskola ugari daude, eta helduek eta haurrek kirol honen oinarriak ikasten dituzte. Tokiko begirale baten ikasgaiak 2 rupia inguru balioko du. Urpekaritza zentroak erraz aurki ditzakezu urpekaritzako irakasleekin. Zentro horietako bakoitzak denboraldi lehorrean (urria-apirila) bakarrik funtzionatzen du.\nHikkaduwa hondartzen ondotik bigarren helmuga turistiko ezagunena aintzira da. Hikkaduwa ere deitzen zaio eta turista ugari erakartzen du ur lasaian paseatzeko, Sri Lankan bizi den erritmo lasaia ikusiz. Lakuan dauden uharte ugarik tokiko biztanleei kanela, kokoa, platanoak eta jengibrea hazteko aukera ematen dute. Lakuko kanaletan kokatutako presaetan, ganbak hazten diren sareak daude. Aintzira honetako uharteetako bat bertako bizilagunek egindako artelanak erakusten dituen museoa da. Lakua bera hegaztien santutegia da.\nUrpekaritza eta Hikkaduwako Koralezko Arrezifean Snorkeling.\nArrezife handi bat dago hiriko itsasertzean. Leku honek "Coral Lorategiak" du izen historikoa, lehenago koralean ugariak izan baitziren kostaldetik gertu, arrain tropikal distiratsuez, itsas izarrez, triku eta beste fauna ozeanikoez inguratuta.\nBehin baliabide naturaletan koral arrezifeak Itsaso Gorriarekin lehiatzeko gai izan zen. Dena den, 2004. urteko tsunamia aldatu zen, beraz, gaur galdu den distiraren aztarnak soilik ikus ditzakezu, turismoaren sektoreko enpresaburuak gupidagabe ustiatzen dituztenak.\nShinigama Muhudu Viharaya tenplua (Seenigama Muhudu Viharaya)\nHikkaduwa hiriko sarreratik gertu Shinigama herria dago. Tenplu hau ikus dezakezue. Sinhala "Shinigama" izenak "azukre herria" esan nahi du ("gama" - herrixka, "urdina" - azukrea).\nShinigama Muhudu Wiharaya tenplua\nTenplu hau oso erakargarria da turistentzat eta bertako biztanleek oso goretsia. Hego-mendebaldeko probintzia babesten duen Deviyo jainkoari eskainia da, arrantzaleak eta gidariak babesten ditu. Hilabete batez, bisitariek 50 kilo txanpon inguru doaz tenplura. Hilero tenpluan puja egiten dute - jainkoa gurtzeko zeremonia berezia.\nTokiko usteak dio Shinigamako tenpluan bidegabeko tratamendua jasan duen pertsona batek jainkoari mendekua eskatu ahal izatea bere delitugileei, eta segur aski ulertuko dituela. Batzuek hain leku sakratua erabiltzen dute etsaiak madarikatzeko. Deviyo jainkoari zuzendutako mendekua eskatzeko, berak bete ahal izateko, oinez huts egin gabe uhartera iritsi behar duzu eta, ondoren, jainkoari buelta eman behar diozu. Orokorrean onartzen da hori dela-eta, madarikazio erritua egiten den lurraldea budistaren mundutik kanpo geratzen dela eta, beraz, ez duela korapilatzen. Jainkoari zer behar duzun galdetu ondoren, piper piperrak harri berezi batean igurtzearen inguruko erritu bat egin beharko zenuke.\nTsunami Honganji Vihararen Biktimen Monumentua\nGoiko tenplutik oso urrun, 2004ko abenduan tsunamiak 35 biztanle inguru hil zituela eraikitako monumentu multzo bat dago.\nHikkaduwako prezioen biktimen monumentua\nLeku hau monumentua aukeratu zuten 26.12.2004ko abenduaren 1an hemendik metro gutxira gertatu zen tragedia dela eta. Han, tsunami olatu batek trenbidea garbitu zuen, orduan 700 pertsona inguru zituelarik. Haien artean mundu osoko turistak zeuden.\nOzeanoari begira zutik dagoen 18,5 metroko altuera duen eskultura bat Sri Lankan aurkeztu zen Japonian. Tellvatta aldameneko herria tsunami museoaren kokaleku bihurtu zen argazki erakusketa handiarekin. Museo honek ezin du herritar ikaragarriak bisitatu, haren argazkiek emozio negatibo gogorrak sor ditzaketelako.\nHikkaduwa gaueko bizitza\nGaratutako turismo paketeari esker, Hikkaduwa-n gaueko giroa dago. Kontuan izan behar da, hala ere, ezin dela hemen Pattayak, esaterako, harro dezakeen esparrua espero. Hikkaduwa-ko klub ugari daude ospearen arabera ospea dutenak. Hauek dira Blue Moon, Mambo's, The Vibration Music Bar eta Funky de Bar. 01.00ak arte funtzionatzen dute.\nBiziki gomendagarria da (batez ere turista gazteei) trantze turistikoa eta estasia ekiditea, noizean behin errealitate objektiboa hausnarketara agertuz. Bereziki, jaioterriko ezezaguna den diskoteka batean egongo zinateke bezala jokatu behar duzu, horrelako tokietan bertako biztanleekin izandako gatazkak ez baitira batere ohikoak.\nHikkaduwa azpiegitura nahiko ona du. Colombotik, 2 ordu inguru joan behar duzu hona. Estazioan garrantzi nazionaleko 2 autobide daude - E01 eta A2. Haiei esker posible da denbora gutxian herrialdeko edozein lekutan etortzea.\nHikkaduw-ko taxia gehienak 8 bidaiarirentzako autobus mini forma dute. Hori dela eta, bidaiak ez du merke. Adibidez, Hikkaduwatik Hallera egindako bidaiak 1 rupia balioko ditu, Colombo 500 rupiak. Hikkaduwa bera Halle eta Colombotik trenez eta autobusez joan daiteke. Egunero, Kandyren espresuki ibilaldi bat. 3. klaseko kotxe batek sarrerak 000 rupia balio ditu. Bidaiak 2 ordu behar ditu.


Gaur 11:00etan aurkeztuko dute domekako emakumezkoen UCI mailako lasterketa - etakitto.eus\nGaur 11:00etan aurkeztuko dute domekako emakumezkoen UCI mailako lasterketa\nGaur goizean aurkeztuko dute Udaletxeko Pleno Aretoan Eibarko Txirrindularitza Elkarteak antolatzen duen IV. Eibarko Hiria Sari Nagusia. Lasterketak munduko txirrrindulari onenak hartuko ditu eta hurrengo astean jokatuko den Emakumezkoen Itzuliaren aurrekari bezala hartu daiteke.\nGuztira 19 talde izango dira parte hartzen domekan Untzagatik 10:00etan abiatuko den probak eta, 112 kilometro osatu ondoren, tartean hiru mendate gaindituta, 13:00ak baino lehenago helduko dira Toribio Etxebarria kokatuko duten helmugara. Eibarko Txirrindulari Elkarteak denboraldi honetan antolatzen duen laugarren proba izango da domekakoa.\n#Eibarko Txirrindularitza Elkartea#lasterketa#txirrindularitzaEibarko Hiria Sari NagusiaIV. Eibarko Hiria Sari Nagusia\n« Eduardo Zubiaurrek Confebaskeko presidente kargua laga du aldi baterako Amañako jaietarako danborrada entseguak hasiko dira bihar »


Plan Partzialik ez – Aldiri\nUnai Fdz. de Betoño | 2009-09-23\nHausnarketa interesgarria luzatu zien atzo Koldo Goikoetxea arkitekto eta hirigintzako irakasleak 3. mailako ikasleei, 2009-2010 ikasturteko irekieran:\n—”Ziur asko, hemen zaudeten ikasleok ez duzue Plan Partzial berririk antolatuko, gutxienez datozen 25 urtetan“.\nZoritxarreko (edo zorioneko) igarpena lau puntutan oinarritu zuen:\nEtxebizitza hutsen kopuru handia eta neurgaitza, parkearen %20tik gertu dagoena. Etxe hutsa zer den definitzen zaila bada ere, gutxik jartzen du zalantzan gaurko gizarteak arazo horri irtenbidea eman behar dionik.\nBiztanlegoaren hazkundeak, behera egiten jarraitzen ez badu ere, ez du goruntz jotzen. Baby Boom delako garaia aspaldi amaitu zen gure artean. Etorkinek demografiako grafikak mantendu dituzte, baina joera orokorra argia da.\nFamilia-ereduaren aldaketak ekarri zuen etxebizitzen ugaritasuna bukatu egin da. Duela hiruzpalau belaunaldi, gurasoak eta aiton-amonak etxe bakarrean bizi ziren. Aurreko bi belaunaldiek ohitura hori apurtu zuten, jende kopuru berdina etxebizitza kopuru bikoitza edo hirukoitza okupatzera pasa zela. Oinordetzak kontuan hartuta, ez du ematen etxe gehiago behar denik.\n2008an hasi zen krisialdiak gogor astindu du Euskal Herria, eta argi dago eraikuntza izan dela kaltetuena. Sendatzeak luzera joko duela dirudi.\nEtorkizun gertua, hirigintzari dagokionez, Hiri Antolakuntzako Plan Berezietan egon daiteke, beraz. Zaharkituak ditugun auzuneak eraberritu eta gaurko beharretara moldatzean egon daiteke koska.\nBiztanlegoaren hazkundeak behera jo duela argi uzten duen grafikoa / Euskal Herriko Datuen Talaia\n| Tagged demografia, hirigintza, lurralde-antolakuntza\n2009/09/27 at 23:13\nBa eztakit, batzutan gauzen arrazoia edo sorburua entendimendutik eskapatzen zait, Salburuan eta Zabalganan iragarri duten mobida kasu. Etxebizitza sailburua sartu zenean, Iñaki Arriola, alde batera eta bestera egin zuen dantza; alde batetik bigaitzearen aldeko banderak arrotu zituen, bestetik ez-takit-zenbat-mila etxebizitza berri egingo zirela iragarri zuen (eraikuntzaren industria nonbait suspertzeko keinua egin zuen Arrietak, normala zen moduan). Eztakit -enaiz ailegatzen- plan partzialik gabe hau dena burutu daitekeen edo ez, baina argi dago garapen gune berriak badirela jada martxan, ezta?Agian, hirigintza alde batera laga beharko zenukete eskolan, ta Urban Planning delakoa erakutsi, ezta? Edo gutxienez birpartzelazio bat egitea (money makes the world go around…)<object width=”560″ height=”340″><param name=”movie” value=”http://www.youtube.com/v/rkRIbUT6u7Q&hl=en&fs=1&rel=0″></param><param name=”allowFullScreen” value=”true”></param><param name=”allowscriptaccess” value=”always”></param><embed src=”http://www.youtube.com/v/rkRIbUT6u7Q&hl=en&fs=1&rel=0″ type=”application/x-shockwave-flash” allowscriptaccess=”always” allowfullscreen=”true” width=”560″ height=”340″></embed></object>\n2009/09/28 at 10:07\nKaixo, Ibai. Aipatzen duzun Gasteizko adibidea oso interesgarria da, eta horren inguruan zerbait idazteko asmoa nuen. Hala ere, eta oker ez banago, ez da eraikigarritasuna handitu, El Correok dioen moduan. Etxebizitza gehiago egitea ahalbidetu da, onetsitako eraikigarritasunak mantenduz (hau da, etxebizitzak txikituz). Hobeto zetorren Berrian. Ondo segi.


NESKEN EUSKAL LIGA: Easo Ibaeta Basket, Espainiako txapelketara - Euskal Saskibaloi Federazioa\nAlbisteak / Nabariak / NESKEN EUSKAL LIGA: Easo Ibaeta Basket, Espainiako txapelketara\nNESKEN EUSKAL LIGA: Easo Ibaeta Basket, Espainiako txapelketara\nIgandean, Donostiako taldeak Huelban ospatuko den junior mailako txapelketarako txartela eskuratu zuen. Gainera, euskal titulua azken jardunaldian erabakiko da, Easo eta Ibaizabal taldeen arteko partidan.\nEaso Ibaeta Basket da asteburuko protagonista handia. Donostiarrek erraz irabazi zioten Lointek Gernikari (69-36) eta Huelban jokatuko den Espainiako Txapelketarako pasea lortu zuten.\nEta atzo, laugarren jardunaldiko aurreratutako partidan, Asador 10 Gibajas gainditu zuten (59-75). Emaitza hauei esker, Samu Gonzalez-en neskak eta Ibaizabal euskal tituluaren bila arituko dira azken jardunaldian.\nBi garaipen lortu zituzten ere bizkaitarrek. Ostiralean, 56-53ko emaitzarekin irabazi zioten Loiola Indautxuri. Eta igandean, Asador 10 Gibajas-i, 73-61.\nEta asteburu txarra Araskirentzat, bi porrotekin. Baina gasteiztarrek oraindik aukera dituzte Espainiako Txapelketan izateko.\nGaraipena Fundibide ISB-rentzat (30-39), Araberri Basket-en kantxan.\nJardunaldia oso parekatua: partida guztiak 6 puntu baino gehiagogatik erabaki ziren.\n3tik 3 Lointek Gernikarentzat. Bizkaitarrek irabazi egin zuen Mondragon Unibertsitatearen Ointxe! Araskiren kantxan (61-66), beti aurretik joan eta gero.\nUnkinan, asteburuko derbi bizkaitarrean, GDKO Ibaizabalek Centro de Estudios Mikeldiri irabazi zion (71-65). Bilbotarrek 10 puntuko aldea izan zuten hirugarrenean, baina etxekoek buelta ematea lortu zuten.\nEta Bidebietan, Barakaldo Basket nagusitu zen lehen zatian (34-37), baina azken minutuan 8-1eko partziala klabea izan zen Easo Basketek garaipena lor zezan (65-62).\nBigarren faseko hirugarren garaipena lortu zuen Bera Berak, Movilteck ISB-ren aurkako derbian (66-49). Eta CB Arabak La Salle Bilbaori irabazi zion (37-41).\n22/05/2021 Easo Ibaeta Basket Vs Lointek Gernika (L.V Jun.Fem)\nEaso Vs Gernika\n26 maiatza, 2021|Junior Neskak, Kadete Neskak, Nabariak|


Johann Sebastian Bach (1685eko martxoaren 31greg./Martxoaren 21ajul. - 1750eko uztailaren 28a) Aro barrokoko konpositore eta organista alemaniarra izan zen, historian izan den musikari familia onenetariko baten kidea. Inoiz izan den konpositore handienetariko bat bezala hartzen da askotan; ez bere lanen edertasunagatik bakarrik, baita kopuruagatik ere. Hortaz, inspirazio iturri bihurtu da hainbat musikarirentzat, hasi Mozartetik Schoenbergera.\nJohann Sebastian Bach (1685eko martxoaren 31greg./Martxoaren 21ajul. - 1750eko uztailaren 28a) Aro barrokoko konpositore eta organista alemaniarra izan zen, historian izan den musikari familia onenetariko baten kidea. Inoiz izan den konpositore handienetariko bat bezala hartzen da askotan; ez bere lanen edertasunagatik bakarrik, baita kopuruagatik ere. Hortaz, inspirazio iturri bihurtu da hainbat musikarirentzat, hasi Mozartetik Schoenbergera. Bachen konposizio-lan hala sakratu nola sekularrek, abesbatza, orkestra eta instrumentu bakarlarientzakoek, Barrokoaren aroko sorkuntza-ildo ezberdinak bildu zituzten, eta aro hori bere heldutasunera eraman. Nahiz eta Bachek ez zituen forma berririk sortu , alemaniar estiloa aberastu egin zuen, kontrapuntuaren teknikaz, harmoniaren eta motiboen antolamenduaren gain zeukan kontrol paregabeaz, eta atzerriko (batez ere, Frantzia eta Italiako) erritmo, forma eta abarren egokitzapenaz. Lanik garrantzitsuenen artean aipatzekoak dira Matthäuspassion, Tocata eta fuga re minorren, BWV 565, Brandeburgoko kontzertuak, Fugaren artea, Ongi tenperatutako klabezina (Das Wohltemperierte Clavier), Meza si menorrean, besteak beste. (eu)\nJohann Sebastian Bach (1685eko martxoaren 31greg./Martxoaren 21ajul. - 1750eko uztailaren 28a) Aro barrokoko konpositore eta organista alemaniarra izan zen, historian izan den musikari familia onenetariko baten kidea. Inoiz izan den konpositore handienetariko bat bezala hartzen da askotan; ez bere lanen edertasunagatik bakarrik, baita kopuruagatik ere. Hortaz, inspirazio iturri bihurtu da hainbat musikarirentzat, hasi Mozartetik Schoenbergera. (eu)\nJohann Sebastian Bach (eu)


Urola Kostako Hitzaizen-ematea Archives - Urola Kostako Hitza\nAzkoitiko Oteiza pilota elkarteak datorren ikasturterako izen ematea zabaldu du\nby Azkoitiko Hitza\t- Eka 12, 2018\nAzkoitiko Oteiza pilota elkarteak 2018-2019 ikasturterako izen ematea zabaldu du. 7 urte edo gehiago dituzten neska-mutilek dute izena emateko aukera; 2011 urtean edo lehenago jaiotakoek, alegia. Astean bi entrenamendu egingo dituzte; ikasleen arabera zehaztuko dituzte asteko...\n264 lagunek eman dute orain arte izena Azkoitiko Zazpi Kurutze mendi ibilaldian\nAnaitasuna Mendi Bazkunak antolatuta, XXIII. Zazpi Kurutze mendi ibilaldia egingo dute igandean, eta han parte hartzeko aurrez izena emateko epea gaur arratsaldean amaituko da. Antolatzaileek jakinarazi dutenez, oraingoz 264 lagunek eman dute izena www.zirkuitua.com webgunean edo...\nAzpeitiko Gure Esku Dagoren bideoa: ‘Zertarako erabaki?’\nby Urola Kostako Hitza\t- Eka 6, 2018\nHerritar ugari ari da bat egiten iganderako Gure Esku Dagok antolatu duen giza katearekin. Herriko hainbat arlotako lagunek erabakitzeko hainbat arrazoi plazaratu dituzte, eta Azpeitiko Gure Esku Dagok bideoa egin du horien adierazpenekin. Dagoeneko 1.100 lagunek...\nIreki dute Azpeitiko Udal Euskaltegian udako ikastaroetan izena emateko epea\nby Urola Kostako Hitza\t- Eka 5, 2018\nUdako ikastaroak emango dituzte aurten ere Azpeitiko Udal Euskaltegian eta ireki dute dagoeneko izen ematea. EGAko eta HABEren C1 eta B2 mailetako tituluak eskuratzeko eskolak emango dituzte, ekainaren 25etik uztailaren 24ra arte; ikastaro trinkoak izango dira,...\nSanpedroetarako Burgos eta Kantabriara irteera antolatu du Indamendik\nby Izaskun Urbieta\t- maiatza 31, 2018\nSan Pedro jaietarako aurtengo bigarren mendi irteera luzea antolatu du Indamendi mendizale elkarteak. Oraingo honetan, Espainian, Burgos eta Kantabria arteko mugan, hiru mendi ibilbide egingo dituzte. Ibilbideak La Montaña Pasiega bezala dira ezagunak lur haietan, eta...\nBIDEOA: Errezildarrek ekainaren 10eko giza katean parte hartzeko deia\nEkainaren 10a gerturatzen ari da, eta gero eta ozenago hasi dira entzuten egun horretan Gure Esku Dagok antolatuta egingo den giza katean parte hartzeko deiak. Eskualde osoan bezala, Errezilen ere bertako herritarrak ari dira giza katerako...\nIzena eman daiteke oraindik ekainaren 10ean izango den Zazpi Kurutze mendi proban\nby Azkoitiko Hitza\t- maiatza 23, 2018\nEkainaren 10ean izango da Anaitasuna Mendi Bazkunak antolatutako Zazpi Kurutze mendi martxa. Bi urtez behin egiten den probaren atarian, boluntarioen bilera deitu dute antolatzaileek gaurko. Hain zuzen ere, 20:30erako jarri dute hitzordua mendi bazkunaren egoitzan, eta...\nUztaileko eta iraileko Azpeitiko kirol ikastaroetarako izen emate epea zabalik da gaurtik\nby Urola Kostako Hitza\t- maiatza 21, 2018\nAzpeitiko Udal Kirol Patronatuko ikasturtea ekainaren 30ean amaituko da, eta, beraz, orduan bukatuko dituzte ikastaro guztiak. Hala ere, uztailerako eta irailerako beste hainbat ikastaro antolatu du patronatuak, eta horietan parte hartzeko izena gaurtik aurrera eman daiteke....\nZestoako Txokoko Txapelketan parte hartzeko izen ematea zabalik dago jada\nby Zestoako Hitza\t- maiatza 18, 2018\n2018ko Txokoko Txapelketa maiatzaren 28an hasiko da eta, jada eman daiteke izena. Bertan parte hartu nahi duenak maiatzaren 25era arte edukiko du horretarako aukera, Zestoako Koiote tabernan. Bikoteko hamar euro ordaindu beharko dira. Joan den urteko...\nAstelehenean itxiko da Azpeitiko Sare Eguneko paella txapelketarako izen-ematea\nby Urola Kostako Hitza\t- maiatza 11, 2018\nAstelehenean itxiko da Azpeitiko Sarek antolatutako Sare Eguneko paella txapelketarako izen-ematea. Maiatzaren 19an izango da Sare Eguna, eta paella txapelketa 13:00etan hasiko da, plazan. Bertan parte hartzeko izen-ematea binaka egitea gomendatzen du Sarek. Izan ere, paella egiten duten...


Hiru artista arabarren lana aukeratuko du Artgiak Emart bekarako | Kultura | GARA Euskal Herriko egunkaria\nHiru artista arabarren lana aukeratuko du Artgiak Emart bekarako\nArabako emakume artisten lana hauspotzea da Artgia sorgunearen xedeetako bat, eta bere horretan jarraitu nahian Emart beka emateko bigarren deialdia egin dute. «Arte bisualen, soinudun arteen eta arte eszenikoen barruan kokatzen da Emart, Araban emakumeen sorkuntza gaztea sustatzeko», azaldu zuten.\nAraban susperraldian dauden emakume artistak kultura ekosistema baten erdigunean jartzea dauka xedetzat eta emakume artista arabarrek sortutako artelanen ekoizpena, erakusketa eta hedapena sustatzen ditu deialdiak.\nBigarren aldiz abiatu dute deialdia, eta lehen edizioan ikasitakoa praktikan jarri dute. «Aurten formakuntza saioak eskainiko ditugu. Aurreko urtean hainbat izan ziren artistek aipatu zizkiguten gabeziak. Horien artean daude adibidez oso oinarrizkoak diren baina inork erakusten ez dituen artiston ekonomiaren kudeaketa, online eta offline komunikazioa edota proiektuen kontzeptualizazio eta aurkezpenak», argitu zuten.\n24 urte dituen Almudena Maeso artistaren hitzetan, «unibertsitatean ez dira apenas horrelako gaiak jorratzen; ez BEZa, ez PFEZa… lanean hasi eta bai ala bai ezagutu behar direnak». Horregatik, urriaren 24, 25 eta 26an hiru formakuntza saio hauek eskainiko dituzte «praktikoak eta behar-beharrezkoak diren gauzak nola egin irakasteko». «Sinergiak elkarrizketa eta elkarlanaren bidez sortuko dira, eta, horrela, sareak eraiki ahal izango dira askotariko diziplinak jorratzen dituzten artisten artean», azaldu du.\nDeialdi honetan hiru proiektu aukeratuko dituzte eta horiek jasotzeko epea urriaren 26tik azaroaren 10a bitartean egongo da zabalik.


Jendartea 2009-11-18 17:40\nBarrikako Udaleko Osoko Bilkurak Hiri Antolamenduko Plan Orokorraren (HAPO) aurrerakina baztertzea erabaki zuen atzo, aho batez. Horretarako, 2001ean, aipatu agiria idaztea agindu zioten Agora enpresarekin zeukaten kontratua apurtzea adostu zuen Udalbatzak. Txipio Bai elkarte naturalistak eskatuta zeukan jada HAPOren aurrerakina erretiratzea. Hala ere, bestelakoak izan ziren Juanjo Ezpeleta alkate jelkideak atzo emandako argudioak. Aurrerakina idazten dabilen teknikaria Eusko Jaurlaritzan zuzendari lanetan ere ari da, azken hauteskunde autonomikoetatik. "Bi lanok bateraezinak dira", udal agintariaren arabera. Oposizioko alderdiek, ordea, "bere alderdiak emandako agindutzat" hartu zuten Ezpeleta buru duen Udal Gobernuaren jarrera aldaketa. "EAJk ez du utziko Barrikabasoko auzia eskuetan lehertzen", adierazi zuen Heri Lago-Lekue EAko bozeramaileak. Babestutako inguru horretako Muriola eta San Telmo guneetan altxatutako luxuzko 14 txaletak "legez kanpokotzat" jo zituen uztailean Espainiako Auzitegi Gorenak. Barrikabasoren babesa bermatu eta gunerako hirigintza egitasmoak baztertu ezean, txalet ilegalak eraisteko eskatuko zuela ohartarazi zuen Txipio Baik. Argazkian, Auzitegi Gorenak legez kanpo jotako txaletak / © Barrikako EA.\nOrain, HAPOren aurrerakina bazterrean utzita, enpresa berri bati agindu beharko diote Agorak egindako aztertu eta agiri berria egitea. Hurrengo osoko bilkuran abiatuko ditu horretarako pausuak Barrikako Udalak. Bitartean, "bi aldeek adostutakoari jarraiki", HAPOren aurrerakina egiten ziharduen Agorak 147.000 euro bueltatuko dizkio tokiko erakundeari, kontratuak ezartzen zuen ordainketaren erdia.\nLuxuzko txalet ilegalak\nBarrikabasoko gune babestuan dagoeneko eginda dauden hamalau luxuzko txalet legez kanpokotzat jo zituen uztailean Espainiako Auzitegi Gorenak, horien eraikuntza baimentzeko lurren kalifikazioa legez kanpokoa izan zelako. Interes paisajistiko handiko tokia izanik, "babes bereziko gune" izendatua du Eusko Jaurlaritzak Barrikabaso; hortaz, ezin da lurrotan eraiki. 1998an, ordea, bertako hemeretzi hektareako eremuaren kalifikazioa aldatu zuen Bizkaiko Foru Aldundiak, Muriola eta San Telmo sektoreetan: lur urbanizagarri izendatu zituen, luxuzko 85 txalet eta babes ofizialeko hamabi etxebizitza eraikitzeko. Txipio Bai talde ekologistak salaketa jarri zuen Euskal Autonomia Erkidegoko Auzitegi Nagusian 2001ean, eta lurren kalifikazioa aldatzeko foru aginduak indargabetu zituen epaileak. Bizkaiko Aldundiak, Barrikako Udalak eta bi enpresa sustatzailek kasazio helegitea jarri zuten Espainiako Auzitegi Gorenean, baina epaitegi hori bat etorri zen uztailean EAEkoak emandako ebazpenarekin.


Zure etxeko dekorazioa landareekin leundu - IKEA\nZure etxea hainbat modutan apaintzeko landareak erabili. Barrualdeko landareek altzarien eta hormen zorroztasun zorrotzak leuntzen laguntzen dute, eta espazio ireki bat zatitzen dute.\nJatorrizko erakusketak sortu.\nIkus itzazu leku berri eta interesgarriak, zure landare-bildumak jartzeko eta barneko lantzea bizia duen artelan batean bihurtzeko. Kyrak landare txikien erakusketa bertikal bat sortu zuen, lorezaintzan, bere etxean, Australian, antzinako zutabe zahar batean. «Landare asko izateak kanpoan gertatzen denarekin konektatzen laguntzen digu», esan du Kyrak. Leiho bat markoztatzen saiatu du barruko landareekin, kanpoaldearen eta barrualdearen arteko lerroak leuntzeko.\nLandareak, pribatutasunaren kideak\nBertikalean haziko diren landare handiak erabili etxeko zati ezberdinak bereizten dituen pantaila sotil eta naturala sortzeko. «Solairu ireki batean bizitzea gune txikiak sortzean datza», azaldu du Kyrak. Egongela eta logelak bereizten dituen holtz monokromoa leuntzeko landareak erabili zituen. Saiatu basoko giroa sortzen kontrastatzen duten tonu berde eta loreontziak konbinatuz.\nKyra eta bere senar Daveren etxe osoa.\nMantendu oreka berandura arte lo geratzen


Joanes Echeveste, Go!Azeneko aktorea kolegioan !\nMartxoaren 18an, ostiral goizean, Go!Azen 8.0 telesaileko Joanes Echeveste aktorearen bisita ukan dute Piarres Larzabal kolegioko seigarrenek.\nAzken hauek, euskara kurtsoetan, urtea hasi zuten Go!Azen eleberri bat irakurriz, hala nola "Asteburu bat eskiatzen". Ondotik, "Laguna" abestiaren lanketa egin zuten, bukaeran telesailaren parte batzuk landuz.\nJoanes, kolegioko ikasle ohiari, galdera ugari egiteko parada ukan dute, izan ere bere bizi pribatuari buruz, bere ikasle ibilbideari buruz, pailasogintzan erematen duen "Pontx" pertsonaia famatuari buruz edota Go!Azen-en interpretatu duen Ibai pertsonaiari buruz :\n"Ez al da sobera zaila ikasle eta aktore izatea ?"\n"Nola lortu duzu ibaien sindromea hain ongi antzezten ?"\n"Zergaitik Pontx deitu duzu zure pertsonaia ?"\n"Aktore izatearekin lizeoko bizia aldatu ote da ?" ....\nBizi izan duten trukaketa biziki aberatsa izan da denentzat, nahiz eta doi bat laburra gelditu den anitzentzat. Ikasleen konzentrazio baikorra eta parte hartze dinamikoa azpimarratzekoa da !\nMilesker handi bat Joanesi gurekin partekatu duen mementu honentzat !!\n"PI" eguna kolegioan !\nMartxoaren 14an, astelehenez, π eguna zen, baita ere Albert Einstenen sorteguna !\nπ zenbakiaren biribiltzea 3,14 denez martxoaren 14ean (hirugarren hilabetea eta hamalaugarren eguna 3/14) zenbakiaren nazioarteko eguna ospatzen da. Honen karietara, kolegioan matematikako lehiaketa bat antolatua izan da, 6. eta 5.ean. Ikasleek, ordu batez, asmakizunak ebatzi dituzte giro goxoan !\nBestalde, 3Bko ikasleek Matematikako desafio batean parte ahrtu dute.... Ekaintza hau Akitaniako IREM-ekoek antolatu dute. Gainera, aurten, Duranthon inspektoreari esker, asmakizunak euskaraz emanak izan dira, eta erantzunak euskaraz idazten ahal zituzten ikasleek ! Taldeko lan bat izan da. Hamabi asmakizunak proposatuak izan zaizkie bainan, lehen azterketa ondotik, zazpi asmakizunak hautatuko zituzten ebazteko. ikasleek estrategiak definitu behar zituzten ahal bezain puntu irabazteko....\nGora matematikak !\nKolegioaren aldeko kantaldia !\nMartxoaren 13an, igandez, iragan da Urruñako ikastola eta gure kolegioaren aldeko kantaldia.\nLehen parte batean, Urruñako haurrek "Bidasoatik harago" kantua abestu eta, kolegioko gazteek segitu dute kantuz eta trikititxan "Izar iheskorra" kantua eskainiz. Plazer handi batekin Xabi Solano gurekin lotu da musikaz laguntzeko, "Brebeta euskaraz" kamiseta urdina ezarriz ! Hau sorpresa ona !\nBigarren partean, Xabi Solano Maiza, bere musikariak eta Kimua dantza kolektiboak animatu dute Iturbidea polikiroldegia ! Euskararen aldeko mezuak bota ditu eta nola ez "azterketak euskaraz orain" kanpaina kari !\nBertan, bildu dira 800 pertsona gutti gora behera.\nEskertzekoak dira ere bai, urtero laguntzen gaituzten enpresak eta artisauak, horiek gabe ez liteke horrelako ekitaldia antolatzen ahal ! Kondutan hartuz bi urte hauek ez direla hain errex izan haiendako gainera ! Beraz milesker ainitz zuei !\nBukatzeko, jendea elkartu da aterpearen azpian taloak eta fritak jateko, baso bat eskuetan, kuxkuxtu txarangaren musika erritmoan !\nTxalo bero bat ikasleei, burasoei, antolatzaileei, lan egin dutenei, zponzorrei eta etorri diren guztiei !\nMilesker Xabi Solano eta bere konpainiari !\nEz ahantz "Goierri, Urruña eta Ziburuko ikastolak bat eginik" !\nKantu tailerra igandeko kantaldia kari !\nOporrak aitzin, seigarreneko ikasleek deskubritu zuten euskarako kurtsoetan Xabi Solanoren kantu zahar bat, Etzakit taldean ari zelarik....\nOporretatik landa, eta hori eguerdiko jolas garaia guziz, igandeko kontzertuan lehen partean abestuko dutenek biltzen dira kantua elgarrekin lantzeko.... Haien helburua diru laguntzaileak eskertzea kantu bat eskainiz ! Bestalde, kolegioko trikilariek ere bai, haien aldetik, Erika irakaslearekin ari dira kantu hori lantzen musikaz !\nMartxoaren 10ean, ostegunez, kantariak eta trikitilariak bildu dira entsaio nagusia egiteko kolegioko IDZtan !\nHitzak badakizkite, musika ere bai, haiek entzuteko aukera ukango duzue igande honetan arratsaldeko 4:00etan, Urruñako ikastolako haurren ondotik ! Motibatu !! Balio du !!\nTxalo bero bat 30 artitsa horiei haien lanarengatik ! Eta milesker Erika !\nHazitik Lilia enpresa deskubritu dute !\nIEP bisita profesionalak proiektuaren barne, beste lanbide bat ezagutzeko aukera izan dute ikasleek. Oraingo honetan, Hazitik Lilia enpresa ezagutu dute.\nOtsailaren 4a eta 11an, baita ere martxoaren 4an, Senperera joan dira eta han dauden negutegi eta instalazioak bisitatu dituzte. Hazi biologikoak erein eta landare bilakatu arteko prozesua ikasi eta ikusi dute. Hazteko behar dituzten baldintzak eta prozesua ezagutu dituzte. Hazi direnetik, salmentan ematen diren arte.\nKonturatu dira sinplea dirudien lanbide batek gauza ainitz badituela barnean ! Lurra prestatu, tenperaturak zaindu, momentu egokian lekuz aldatu, txintxuketa, salmenta, administrazioa !\nBisita biziki interesgarria eta osatua izan da ! Mila esker Mirentxu eta Jakes zuen harrera eta ezagutzen transmisioagatik !!\nHaien kontaktua : www.hazitiklilia.eus\nIkastola guztien ekimena : PLK barne !\nEuskal Herriko Ikastolen Elkarteak (EHI) eta Seaskak, guraso, ikasle eta euskaltzale orori deia egin die Ipar Euskal Herriko ikasleek azterketak euskaraz egiteko duten eskubidearen alde martxoaren 4ean, elkarretaratzeak egiteko Euskal Herri osoko 112 ikastoletan.\nPiarres Larzabal kolegioan ere, ikasle, irakasle eta langile guztiak goizeko 11:00etan bildu dira elkarretaratze batean Brebeta euskaraz tixertarekin gure hizkuntza eskubideen alde, giro izigarr on batean, "azterketak euskaraz orain !" oihukatuz.\nIgandeko kantaldirako soinu deiaren grabaketa\nKantaldia baino hamar egun lehengao, kolegioko seigarreneko talde batek irratiendako soinu dei bat grabatu du.\nIkasle bakoitzak bere erranaldia grabatu du banan bana Antxeta Irratiako Maia Muruagaren mikroan, hitzak ongi ahozkatuz.\nMartxoaren 13an, igandearekin, Urruñako polikiroldegian, arratsaldeko 4:00etan, kantaldia izango dela Urruñako ikastola eta Ziburuko kolegioaren alde !\nLehen partean, Urruñako haurrak eta Ziburuko gazteek abestuko dutela eta ondotik, Xabi Solano Maizaren kontzertua izango dela Kimua dantza kolektiboa animaturik !\nTxartelak aitzinetik salgai dira 12€tan Pausuko Xaia ostatuan eta Urruñako Dongaitz trinketean. Bertan 15€tan izango dira.\nOndotik erromeria iraganen da, taloak, ostatua eta Kuxkuxtu txaranga.\nMilesker ikasle ohiei haien bozen grabatzeagatik : Munia, Kamila, Jare, Eztitxu, Maddi, Lili, June, Mairi, Amaia eta Andderi ! Eta noski milesker Maiari !\nKorrika 22. unitate didaktikoen aurkezpena\nMartxoaren 4a goizean, Korrikaren edukiak lantzeko unitate didaktikoen bilduma aurkeztera etorri dira Piarres Larzabal kolegioa AEK - Korrikako eta Ikastolen Elkarteko ordezkariak.\nAurkezpen honetan, Euskaraz Bizi PLKko ikasle taldearen parte hartzea eskatu dute eta nola ez gogotsu izan dira bertan 6 ikasle. Horretarako aitzinetik aurtengo Korrika kantaren koregrafia ikasi behar izan zuten eta kazetari lanetan aritzeko galderak prestatu zituzten.\nKolegioa guztiak kanpoan gure Brebeta euskaraz tixertekin argazkiak atera ondoren hasi zen aurkezpena IDZtan. Hasiera batean urduri jarri dira hainbeste kamera eta arduradunen artean baina kanta hasi denean dantzatzen hasi eta bikain atera zitzaien.\nDantza ikasi nahi duzuela ? Koregorafia korrika.eus-en eskuragarri da. Dantzatu ondoren, arduradunen hitzak eta unitate didaktikoaren aurkezpena entzun dituzte. Azkenik, Korrikari buruzko galderak egin dizkiete bertaratutakoei.\nArduradunekin ateratako argazki batekin bukatu zuten esperientzia polit hau eta Kanaldudekoek haien ikaskide bat galdezkatu dute.\nTxalo deneri !\nPrentsaurrekoaren berriak hemen klikatuz aurkituko dira.\nZinema laugarren eta hirugarrenendako !\nMartxoaren 3an, ostegunez, kolegioko 4. eta 3.eko ikasleak Donibaneko Le Select zinemara joan dira "Collège au cinéma" programaren barnean eskainia zaien filmaren ikustera.\nAurten, lehen aldiko euskaraz ekoiztua izan den filma bat aurkeztua izan zaie, Lara Izagirrek zuzendutako "Nora" filma.\nSinopsia : Norak 30 urte ditu, Nicolas aitite argentinarrarekin bizi da eta Meri lagunaren seme-alabak zaindu ohi ditu. Herriko aldizkariaren horoskopoa idazten du, baina bere ametsa bidaia-idazle izatea da. Aititeren heriotzak Dyane 6 zahar bat utziko dio herentzian. Norak gaizki gidatzen badu ere, noraezeko road trip-a egingo du euskal Herriko kostaldean zehar, aititeren errautsak amatxiren errautsen ondora eramateko. Bideak laster erakutsiko dio ez dela bidaiari izateko jaio, eta bere ametsak ez zuela zerikusirik berarekin, baizik eta libre izateko, hazteko, zauriak ixteko eta lehenego aldiz bere buruari zoriontsu izateko aukera emateko aitzakia besterik ez zela.\nFilmaren ondotik, ikasleek Lara Izagirrerekin trukaketa baten ukateko parada ukan dute, haien inpresio, duda eta oharren egiteko. Momentu biziki goxoa eta aberatsa izan da !\nMilesker handi bat Cinevasioneko Joanari, Le Selecteko Xabi zuzendariari eta proiektu honu lotu diren guziei !\nEnpresa ikastaldiaren ahozkoa\nOporrak aitzin egindako enpresaren behaketa ondotik, hirugarreneko ikasleek haien txostena aurkeztu dute banan banan martxoaren 1ean, asteartez, azken orduan, kolegioko irakasle bat eta ber ikasgelan ziren maila desberdinetako ikasleen aitzinean.\nIkasle bakoitzak bere ikastaroa eta lanbide bat aurkezteko gai izan behar zuen, hainbat irizpide kondutan hartuz : gorputzaren adierazpen egokia, ahozko adierazpen egokia, adieratzitakoare koeherentzia eta kohesioa, hizkuntza zehatzaren erabilpena, hizkuntza xuxenaren erabiltzea (gramatika, ahozkera...) etabar..\nHirugarreneko ikasleak 20 taldetan banatuak izan dira eta irakasle "epaile" bakoitzak hiruzpalau ikasle zituen.\nOrokorki, ikasleek txosten sakonduak aurkeztu dituzte eta lanbide baten aurkezteko publiko eta epaile baten aitzinean gai izan dira.\nEskuratu dituzten hobetze aholkuekin batera, ikastaldiaren txostena aurkezten ahalko dute brebetarako ahozko gisa.\n3 orria 67 orritik


Willis Drummonden "Zugzwang Tour" biraren egunerokoa (VII): Tahiti, buelta...\nWillis Drummonden "Zugzwang Tour" biraren egunerokoa (VII)\nJaponian abiatu zuten bira Tahitira iritsi zen, Australia atzean utzita. Baionako etxean gakotuta, Jurgi Ekizak biraren azken txanpakoak aletu eta hainbat hausnarketa plazaratu ditu.\nMunduari bira ematetik etxean gakotzera igaro dira egun batetik bestera willsdarrak\nWillis Drummonden "Zugzwang Tour" biraren egunerokoa (VI)\nHerveren etxetik Papeeterako bidea, irratira joateko.\nElkarrizketa dugu 8etan, baina bide bakar bat izanik uhartean, goizean auto metaketak egon daitezke; beraz, goizen goiz atera gara... Gaueko euri zaparrada tropikalak apenas finitzen dira eta lehen isla arrosak agertzen dira pixkanaka desagertzen ari diren hodeien gainean.\nOraintxe ikusi dugu koronabirusa zabaltzen ari dela uhartean, orain arte kasu bakarra isolatua izan zelarik. Ez dakigu kontzertuak mantenduko diren. Saiatzen gara egunaz gozatzen, hala ere. Ez naiz hasiko gida turistikoa egiten izenak eta tokiak zerrendatuz, baina erran dezakegu ikusten dugun guziak, jaten ditugun fruituek bezain bat, kolore eta gustu daukala. Magnifikoa.\n2020-03-21 Baiona. Konfinamenduan.\nUsaian, idazteari uzten diodanean hainbeste denboraz, bi arrazoirengatik izan daiteke. Sobera ontsa pasatzen ari naiz eta ez dut idazteko denbora hartzen... ala sobera gaizki pasatzen ari naiz eta ez dut motibaziorik antzematen ene hitza betetzeko. Hor, 10 egun izan dira, eta biak pasatu zaizkit. Bihar saiatuko naiz, hala ere, biraren amaiera kontatzen, baita oraintxe bizitzen dugun egoera aipatzen.\n2020-04-02 18:50, Baiona, konfinamenduan.\nPuff… Beste 12 egun pasatu dira, eta ez dut idazteko denborarik hartu ere. Egia erran, bizitzen ari garen egoera bitxiak denborarekiko harremana -baita denboraren nozioa bera ere- moldatu eta moldatzen du. Hala ere, gogoa nuen gure biraren azken aste hori aipatzea, Tahitin bizi izan duguna zinez gauza ederra eta paregabea izan baita.\nBaina ez naiz hemen hasiko egunez egun gertatutakoa kontatzen, ez eta suertez bisitatu ditugun leku liluragarriak eta bizi izan ditugun esperientzia eta aktibitateak zerrendatzen. Pixka bat urrun direlako jadanik (ez dut atzera begiratzeko usaia handirik, eta beraz oroitzapenak errazki desagertzen dira ene burutik, maleruski) eta, batez ere, horretan datzalako, ene iduriko, “bira” eta “oporren” arteko diferentzia. Gure kasuan, aitortzen dut antza izaten ahal dutela, eta lotutako argazkiek ez dute beste irudi bat emanen, ziur. Baina orain sartu garela, argi eta garbi agertzen da zer izan den bira horren gauza ederrena, baita bira baten gauza interesgarriena beti: jendea.\nBiran izateak beti ematen dizu aukera bisitatzen duzun herriko jendearekin ezagutzeko, haien herrian, haien munduan, haien etxeetan, haien egunerokotasunean. Eta horrek ez du preziorik. Mila aldiz kontatu dugu istorioa biran zehar, baina ez zuei. Anitzek galdegin digutelako nola joan ginen Tahitira. Eta denek harritzen dira erantzuten dugunean: “Gomitatu gaituztelako”. Alta, horrela da. Sinpleki. Azaroan “Zugzwang” diskoaren kaleratzea iragarri genuenean prentsaurreko batean, iragarri genuen Japoniara eta Australiara joanen ginela… Eta egunean bertan jaso genuen mezu bat sare sozialen bidez:\n“Eta Tahiti? noizko??”\nEta berriz ere erantzun genuen:\n“Gomita itxoiten dugu!”.\nEgun pare bat berantago idatzi zigun Shawc Martinek (Gorago Hervé deitu dudana), azalduz duela urte batzuk ikusi gintuela Frantzian emandako kontzertu batean, Fumelen, Lot-et-Garona departamenduan, bera zelako soinu ekipoaren arduraduna data hartan. Maitemindu zen taldearekin, eta orain segitzen gintuen, nahiz eta Tahiti uhartean bizi azken urteetan. Gehitu zuen saiatuko zela gauzak muntatzen eta astebete berantago lehen data konfirmatua zen. Beste behin ere, froga izan genuen kontzertu bakoitzak baduela bere garrantzia, eta aldi oro dena eman behar dela, edonon, edonoiz.\nShawcek beste 3 kontzertu konfirmatzen lortu zuen ondotik, baita elkarrizketa pare bat bertako irratietan ere, eta, horrez gain, etxean zeukan arbelaren gainean zerrendatu zituen eginarazi nahi zizkigun gauza guziak, baita aurkeztu nahi zigun jende guzia ere… Aste eroa izan zen, egunero bertako jendea ezagutu genuelako, baita bertan bizi ziren lagun batzuk atzeman, eta kontzertuen bidez jende berria ezagutu. Eta hori ere bada biraren magia: Jende guzi hauek batu eta haien artean ezagutaraztea… Gu izatea konexio puntu bat... Hau da biran den talde baten gauza politena dudarik gabe.\nKontzertuak berak aipatzeko, erran dezakegu denetarik izan zela… Lehen biak “akustikoak” izan ziren, hots, modu lasaian, showcaseetan egin genuen bezala duela zenbat hilabete… Lehena Papeeteko Atomi Records disko dendan izan zen. Momentu intimoa eta polita… Zinez berezia, eta handik pozik atera ginen “Zugzwang”en LP batzuk egonen zirela bertan salgai. Zaila da sinestea, baina bertako jabeak frogatu zigun bere denda zela mundu osoan dagoen disko denda isolatuena!! Beraz, nahiko puntu sinboliko baina polita zen guretzat imajinatzea euskarazko disko bat ere bazegoela denda hartan… Erran dezakegu euskara orain arte iritsi ez zen leku batetara eraman dugula… Ez da guti!\nBigarren kontzertua berriz ere formatu hartan izan zen, eta jende gehiagorekin. Horrez, gain luzaz jotzeko eskatzen zuen kontratuak, eta aretoan giroa gero eta beroagoa izanez (nabari zen Le Piment Rouge besta leku bat zela, kontzertu leku bat baino gehiago -izenak ere ez zuen duda handirik uzten !-, pixkanaka lerratu genuen kantu eta bertsio bortitzagoetara, Jimmi Hendrixen bertsio batekin amaitzeko, Shawcek kantatuko zuena… Batasun momentu ederra. Gaua ez zen luzatu, uhartearen itzuli erdia egin behar genuelako etxera sartzeko, eta beste bi kontzertu gau genituen oraindik aguantatzeko. Berriz ere, lo guti -aste hartan gauak 2, 4 edo 6 ordu irauten zuen gehienez- egunaz berriz gozatu baino lehen… eta azkenean kontzertu indatsua emateko.\nFrench Toys taldeak ireki zuen 3. gaua (baita 4.a ere), eta beraien publikoa eraman zuten. Hobe guretzat. Bezperan eta aitzineko egunean ezagutu eta konbentzitu genituen zale berriak hurbildu ziren ere, baita bertako lagun zahar eta berriak. Eta giro ederra egon zen… Nahiz eta izerditan blai egon lehen kantatik, jauzika eta dantzan iraun genuen kontzertu osoan… berriz ere “Wild thing” bertsioarekin eztanda egiteko bukaeran. Gau bikaina, milesker Route66.\nMomentu hartan, ez genekien azken kontzertua mantenduko zen ala ez. Astean zehar, COVID-19 kasuak biderkatu ziren uhartean, konfinamendua aipatzen hasi zen, eta, horrez gain, igandean hauteskundeak zirela eta, larunbat gaueko gauerditik goiti alkohola ezingo zen gehiago saldu Polinesia osoan… Beraz, ilusio guti genuen hurbilduko zen jende kopuruari buruz, eta, egiatan, pentsatzen genuen Caesar Palaceko jabeak ezeztatuko zuela… Gainera, azken horrek -benetako diskoteka jaberen portreta zen, guretzat Poliziarekin harreman estuegia eramaten dutenetakoa- ez zuen gehiago berririk ematen… Biharamunean bertan ikusiko genuen.\nDenen esperoen kontra, data mantendu zen, eta sorpresarik gabe erran dezakegu besta pribatua bilakatu zela, taldekide, antolatzaile eta lagun hurbilen artean… Baina ez ginen batere damutu, eta norl daki? Igual kontzertu horrek ere ustekabeko ondorioak izanen ditu! Edozein gisaz, asmoa dugu laster etortzeko berriz. Lehen esperientzia hau ederra izan da, baina damutzen gara pixka bat ez dugulako aukera handirik izan bertako kulturarekin eta bertako jatorrizko populazioarekin kontaktuak egiteko… Aldiz, horren egiteko ate batzuk ireki ditugu aste hartan; beraz zinez espero dugu hurrengoan holako trukaketa bat egitea.\nEz naiz luzatuko azken egunak kontatzeko, hauek bai zinez opor egunak izan zirelako. Lortu genuen igandeaz gozatzen topera, Moorea uhartera joanez, nahiz eta Euskal Herrian eta Europan orokorrean pasatzen zenaren berri bagenuen, gero eta gehiago, gero eta latzago… Itzultzeko dataren bezperan ere ez genekien oraindik gure hegazkinak mantenduak zirenetz, Trumpek minutu batetik bestera iragarri zuen Los Angeleseko aireportua hesten zuela, eta ikasi genuen dagoeneko gure martxoko eta apirileko data guziak bertan behera erortzen zirela… Kolpe gogorra taldearentzat, disko berriaren bira apenas hasi genuelako etxean.\nAstelehenean larriagoa bilakatu zen egoera. Frantzia eta Espainiako muga, gure herriaren erdian pasatzen den muga hori, hetsi zutela jakin genuen, eta Felixek ez zekien etxera sartu ahalko zenetz ere… Lehen hildakoen zenbaki beldurgarriak errepikatzen ziren irrati, telebista eta sare sozialetan… Interesik ez duten teoria eta iritzi guziak irakurtzen eta entzuten ziren.\nBagenekien orain etxera sartzeak zinez literalki erran nahi zuela etxean gakotzea, eta horrek ere ez zuen gogo handirik ematen, aitortzen badut ere gure lehen kezka momentu horretan zela gehiago jakitea lortuko genuenetz etxera sartzea sinpleki… Azken ordu hauek eta bueltako bidaia osoa, beraz, animo ezberdinez bete zen… Pozak eta tentsioak, tristeziak eta irriak, isiltasun uneak eta ezezagunekiko solasak. Azkenean, eta bizitutakoak arrunt beste sentsazio uzten bazigun ere, lortu genuen sartzen pentsatutako ordutegietan, eta hastapenetik pentsatutako ibilbidetik… Beraz, erran dezakegu 5 asteko bira horretan, munduaren itzulia egin dugula…\nPentsa ezazue, orduan, ze aldaketa den pasatzea munduaren itzulitik etxean gakotzera. Bira baten amaierak, usaian, erran nahi du “normaltasun” batera itzultzea… “Egunerokotasun” batera. Pasatzen dugu egunerokotasun horretatik eskapatu nahian bizitza osoan, baina 5 asteko bira baten ondotik, kasik plazerez eta irrika puntu batekin irudikatzen ahal duzu buelta hori… Erritmo sano bat hartu, familiakoekin eta lagunekin topatu, hainbeste maite ditugun bazter eta tokiak bisitatu, eta, ene kasuan, egiten dudan lehen gauzetatik bat, da “gure” itsasoa agurtzera joan… Baina aldi honetan, ezin izan dugu horrelakorik egin… Eta nik, bakarrik biziz, oraindik gutiago. Beraz ulertuko duzue konfinamendu fase hori zinez bitxia zaidala. Zinez, ez naiz batere pleinituko, ez dudalako egoera gogor bat bizitzen batere -eta gainera, orain arte birus madarikatu horrek ez du hurbileko inor hunkitu- baina bai, nago denbora burbuila batean, biratik sartua, baina egunerokotasunera ezin itzuliz…\nBeraz espero dut hori jakiteak lagunduko zaituztela ulertzen nola demontre pasatu den hainbeste denbora VI. eta VII. kontakizunen artean ! kar kar...\nAmaitzeko, erran behar dizuet normalean beste bi episodio kontatu nahi nizkizuela “flash back” batzuen bidez. Lehena Okinawa uharteko Naha hirian Sakurazaka Asylum festibalean pasatutako asteburuari buruz eta bestea Felixen urtebetetze egunari buruz, Australiako Apollo Bay herrian… Baina ikusiz egoera, ezin dizuet hitzeman lortuko dudanik errazki denboran bidaiatzea une hauetako sentsazioak berriz sentitzeko eta kontatzeko… Eta horrez gain, ez dakit oso aproposa litzatekeen eitb.eus-eko espazioa okupatzea ene istorio tipiekin!\nZinez, milesker handi bat irakurri gaituzuen guziei, bidaia denboran ala orain… Espero dut harreman hori mantenduko dugula bide batetik ala bestetik… Nola ez, nahi duenak atzemanen gaitu sare sozialetan, Instagram, Twitter ala Facebooken… Adi egon, konfinamendu istorio hori amaitzean, ahal bezain laster espero dugulako eszenatokietara itzultzea. Denok beharko dugulako seguru aski. Guk bai, hasteko !\nBesorik gabeko besarkada bana… eta laster arte!


Uxue Kerejeta, Leire Moñux, Ane Sarasua eta Iban Isasti eta Umami taldea, ‘Gaztea Cover’eko lehen sailkatuak\nPublikatuta: 2022/04/13 09:37 (UTC+2) Azken eguneratzea: 2022/04/13 14:59 (UTC+2)\nUxue Kerejeta, Leire Moñux, Ane Sarasua eta Iban Isasti eta Umami taldea, ‘Gaztea Cover'eko lehen sailkatuak\nWebgunean bozketa eginda, baditugu aurtengo lehiaketan arituko diren lehen lau sailkatuen izenak.\nLau aukeratuak. Argazkia: Gaztea\n120 bertsiotik gora jaso ditugu aurtengo ‘Gaztea Cover’en\nAstebete izan duzue Gazteako ikus-entzuleek aurtengo 'Gaztea Cover'eko lehiakideen alde bozkatzeko. Epea igarota, baditugu lehen lau sailkatuen izenak: Uxue Kerejeta, Leire Moñux, Ane Sarasua eta Iban Isasti eta Umami taldea.\nUxue Kerejetak eskuratu ditu boto gehien. Zumarragako gazteak Xabi Bandini eta Chica Sobresaltoren "Zalantza eta egia" abestiaren piano bertsioa egin du.\nUxue Querejeta: ''Zalantza eta egia''\nBoto gehien jaso dituztenen zerrendan bigarrena Leire Moñux bergararra geratu da. Tatxers iruindar taldearen "Goizean Oskorri" aukeratu du Leirek, eta gitarraz lagunduta, kantaren bertsio akustikoa aurkeztu du gure lehiaketara.\nLeire Monux: ''Goizean oskorri''\nAne Sarasua eta Iban Isasti getariarrek Miley Cyrusen "Angels Like You" kanta aukeratu dute. Hau izan da webguneko lehen lau sailkatuen artean gailendu den ingelesezko bertsio bakarra.\nAne Sarasua eta Iban Isasti: ''Angels Like You''\nAzkenik, Umami taldeak Iseo & Dodosounden "Chan Chan" abestia moldatu du, estudioan grabatutako bideoaz lagunduta. Hainbat musika tresna eta ahots bilduta, Iseoren beraren oniritzia izan dute sare sozialetan.\nUmami: ''Chan, chan''\nPublikoak aukeratutako lau lehiakide horiez gain, epaimahaiak beste hainbat cover aukeratu ditu finalaurrekoetan lehiatzeko (finalaurreko bakoitzeko 10). Hautatuek lehiaketara aurkeztutako coverra kalean grabatzeko aukera izango dute, finalaurrekoetarako. ETB1en eta Gaztearen webgunean izango dira ikusgai, maiatzaren 31n eta ekainaren 7an. Finalaurrekoetan, epaimahaikideek 6 lehiakide aukeratuko dituzte final handirako.\nFinala ekainaren 14an izango da, zuzenean, ETB1en eta Gaztearen webgunean. Bertan, 6 finalistek zuzenean abestuko dituzte beren bertsioak.\nEpaimahaiak erabakiko du nork irabaziko duen 2022ko 'Gaztea Cover' lehiaketa, baina ikus-entzuleen papera ere ezinbestekoa izango da; izan ere, gustuko lehiakidearen aldeko botoa emateko aukera izango da, zuzenean, programaren emanaldian zehar. Hortik aterako da publikoaren sariaren irabazlea.\nEpaimahaiaren sariaren irabazleak 2.000 euroko txekea jasoko du musika material profesionala saltzen duen Txirula dendan erabiltzeko, eta 1.000 euro gastatu ahalko ditu toki berean boto gehien jasotzen dituen lehiakideak.


CSICeko talde batek lupus sistemikoaren kontrako terapia berria deskribatu du, hanturazko gaixotasun kronikoa | Consumer\nCSICeko talde batek lupus sistemikoaren kontrako terapia berria deskribatu du, hanturazko gaixotasun kronikoa\nHorrelako patologiak globulu zurien azpimota bat gehiegi aktibatzean hasten dira\nZientzia Ikerketako Kontseilu Goreneko (CSIC) talde batek lupus sistemikoa, hantura-gaixotasun kroniko autoimmunea, tratatzeko droga esperimental berri bat deskribatu du.\nZientzialariek ikusi dute, animalia-eredu batean, 3-kinasa fosfoinositido entzimaren inhibizioak gaixotasunaren eragina eta larritasuna murrizten dituela. Horrelako patologiak globulu zurien azpimota bat gehiegi aktibatzean hasten dira. Lupusaren kasuan, linfozitoen aktibazio patologikoak organismoaren beraren ehunak erasotzen ditu, eta horrek, besteak beste, giltzurrun-disfuntzioak eragiten ditu.\nDomingo Barber-ek, Ana Clara Carreraren zuzendaritzapean, Bioteknologiako Zentro Nazionalean (CSIC) egindako lanean, saguen animalia-eredu bat erabili da, non gaixotasuna gizakietan behatutakoaren antzekoa baita. Ikertzaileek ikusi zuten 3-kinasa gamma fosfoinositiboa inhibitzen duen droga horren ekintza-mekanismoa T linfozito patogenikoen kopurua murriztea dela.\nLupus eritematoso sistemikoa hanturazko gaixotasun kroniko autoimmunea da, eta bere estadio goiztiarrenetan T CD4+ linfozito-talde baten hedapen patologikoa du ezaugarri. Linfozito horiek gizabanakoaren ehunak ezagutzen dituzte. Asaldura horrek emakumeen% 90i eragiten die.\nOndorio immunosupresoreak (ziklofosamida eta kortikosteroideak, esaterako) dituzten botikak erabiltzea ohikoa da lupusaren tratamenduan, gaixotasuna egonkortu denean, eta pazienteen biziraupena handitu egiten da. Hala ere, tratamendu horiek albo-ondorio ugari dituzte. Jomuga terapeutiko berri hori aurkitzeak aukera ematen du hainbeste ondorio kaltegarri eragingo ez dituzten botikak lortzeko.\ncsic gaixotasun lupus-eu


2019ko otsailaren 27ko erabakia - Idazkaritza Nagusia - UPV/EHU\n2019ko otsailaren 27ko erabakia\nErabakia, 2019ko otsailaren 27koa, Universidad del País Vasco/Euskal Herriko Unibertsitateko Gobernu Taldearena, onartzeko Idazkari Nagusiaren eta Gerentearen baterako proposamena, hau da: eguneratzea datu pertsonalak babesteari buruzko UPV/EHUren arautegiko II. eranskineko II. suposamendu zehatza, “UPV/EHUren aginduz datuak tratatzen dituzten kanpoko enpresek hartu beharreko konpromisoak” izenburuduna (Gobernu Kontseiluak 2008ko apirilaren 10ean onartutako arautegia)\n2016ko apirilaren 27an onartu zen Europako Parlamentuak eta Kontseiluak apirilaren 27an emandako 2016/679 EB Erreglamendua, datu pertsonalen tratamenduari eta datu horien zirkulazio askeari dagokienez pertsona fisikoak babesteari buruzkoa, eta urte bereko maiatzaren 4an argitaratu zen Europako Batasuneko Aldizkari Ofizialean; horren bidez, era berean, indargabetu egin zen 95/46/CE Zuzentaraua, datuen babesari buruzko erreglamendu orokorra. Erreglamendu berria Aldizkari Ofizialean argitaratu eta hogeigarren egunean sartu zen indarrean, eta 2018ko maiatzaren 25etik aurrera ezarri beharrekoa zen, bere osotasunean, Europar Batasuneko herrialde guztietan, 99. artikuluan zehaztutakoari jarraituz.\nBestalde, uztailaren 27ko 5/2018 Errege Lege Dekretuak, datuen babesaren arloan Europako Batasuneko arautegia Espainiako zuzenbidera egokitzeko premiazko neurriei buruzkoak (30eko BOE), xedapen iragankorretatik bigarrenean zehaztu zuen, tratamenduaren arduradunaren kontratuei dagokionean, tratamenduaren arduradunaren kontratua 2018ko maiatzaren 25a baino lehen egindakoa denean abenduaren 13ko 15/1999 Lege Organikoak, Izaera Pertsonaleko Datuak Babesteari buruzkoak, 12. artikuluan zehaztutakoaren babesean, kontratuak indarrean jarraituko duela indarraldia bukatu arte, eta kontratua mugagabea denean, 2022ko maiatzaren 25ean bukatu dela kontratu horren indarraldia. Era berean, zehazten du epe horretan aldeetako edozeinek eska diezaiokeela besteari kontratua aldatzea egokitzeko 2016/679 EB Erreglamenduak 28. artikuluan zehaztutakoari.\nAzkenik, 2018ko abenduaren 6ko BOEn abenduaren 5eko 3/2018 Lege Organikoa argitaratu zen, datu pertsonalak babesteari eta eskubide digitalak bermatzeari buruzkoa, eta 33. artikuluan tratamenduaren arduradunaren irudia arautzen du.\nDatuak babesteari buruzko aurreko araudiari jarraituz, Gobernu Kontseiluak, 2008ko apirilaren 10eko bileran, datu pertsonalak babesteari buruzko UPV/EHUren arautegia onartu zuen (2008ko irailaren 29ako EHAA), eta arautegi hori izan da oinarri unibertsitatean datu pertsonalak tratatu dituztenentzat arautegi horretako eranskinen arabera.\nUPV/EHUren arautegiko azken xedapenak dio: "Aldian behin arautegi hau berrikusi egingo da, izan daitezkeen arauzko eskakizun berrien arabera, edo aurkitzen diren arautu beharreko suposamenduen arabera. Eranskinak aldatu edo gehitzeko erabakiak hartu ahal izango dira UPV/EHUko Zuzendaritza Kontseiluko kideen botoen gehiengoarekin eta Idazkaritza Nagusiaren eta Gerentziaren baterako proposamenarekin".\nAzaldutako lege eremuan, aldatu eta egokitu beharra dago datu pertsonalak babesteari buruzko UPV/EHUren arautegiko II. eranskina, datu pertsonalen tratamenduari buruzko suposamendu zehatzen ingurukoa, eta, hain zuzen ere II. SZ "UPV/EHUren aginduz datuak tratatzen dituzten kanpoko enpresek hartu beharreko konpromisoak" delakoa. Horrela, lehen aipatutako 5/2018 Errege Lege Dekretuaren babesean, unibertsitateko zerbitzu eta egituretako langileek erreferente bat izango dute eta indarreko legediak zehaztutakoa bete ahal izango dute datu pertsonalak tratatzerakoan.\nHori guztia kontuan hartuta, UPV/EHUko gobernu taldeak, 2019ko otsailaren 27an egindako bileran, idazkari nagusiak eta gerenteak egindako betarako proposamen hau onartzen du.\nLEHENENGOA: - Onartzea datu pertsonalak babesteari buruzko UPV/EHUren arautegiko II. eranskina, II. suposamendu zehatza, "UPV/EHUren aginduz datuak tratatzen dituzten kanpoko enpresek hartu beharreko konpromisoak" izenburuduna, erabaki honetako eranskinean jasotako eran.\nBIGARRENA.- Idazkari nagusiari ematea eranskina http://www.ehu.eus/babestu web gunean zabaltzeko ardura, eta erabaki hau behar bezala ezarri eta eraginkorra izan dadin beharrezko diren egintza eta erabakiak ematekoa, horren berri emanda gobernu taldeari.\nUPV/EHUko ERREKTOREA - Nekane Balluerka Lasa\nIDAZKARI NAGUSIA- Pedro Iriondo Bengoa\nTratamenduari buruzko II. suposamendu zehatza, "UPV/EHUren aginduz datuak tratatzen dituzten kanpoko enpresek hartu beharreko konpromisoak" izenburuduna, datu pertsonalak babesteari buruzko UPV/EHUren arautegiko II. eranskinean jasoa (Gobernu Kontseiluak 2008ko apirilaren 10ean onartua; irailaren 29ko EHAA) era honetara idatzita geratuko da:\nII. SZ.- UPV/EHUren AGINDUZ DATUAK TRATATZEN DITUZTEN KANPOKO ENPRESEK HARTU BEHARREKO KONPROMISOAK\nUPV/EHUk hainbat jenderekin ezartzen ditu harremanak (pertsona fisiko eta juridikoekin) bere premiei aurre egiteko, eta antolamendu juridikoak ematen dizkion funtzio eta eskumenak betetzeko, eta horretarako, beharrezkoa da pertsona horiek UPV/EHUren ardurapeko datu pertsonalak atzitzea. Beraz, unibertsitateak ziurtatu behar du harremanak oinarri daukan kontratuan, hitzarmenean edo egintza juridikoan zehaztuta daudela datuen tratamenduaren helburua, iraupena, izaera eta pertsona interesatuen kategoria, bai eta unibertsitateak, tratamenduaren arduradun legez, dituen betebehar eta eskubideak ere.\nHorrela, bada, ondoko oharra egon beharko da jasota UPV/EHUk hirugarrenekin sinatutako agirietan, baldin eta UPV/EHUren ardurapekoak diren datu pertsonalak atzitu behar badituzte tratamenduaren eragile izanik:\n"UPV/EHUren ardurapeko datu pertsonalen tratamenduaren eragilea ……….. (pertsona fisiko edo juridikoaren izena, UPV/EHUren aginduz datu pertsonalak tratatuko dituena eta, hortaz, bi aldeen arteko harremana zehazteko kontratua, hitzarmena edo egintza juridikoa izenpetu duena) izango da, eta datu horiek tratatzean honakoak bete beharko ditu: Europako Parlamentuak eta Kontseiluak apirilaren 27an emandako 2016/679 EB Erreglamendua, datu pertsonalen tratamenduari eta datu horien zirkulazio askeari dagokienez pertsona fisikoak babesteari buruzkoa (horren bidez indargabetu egin zen 95/46/CE Zuzentaraua, datuen babesari buruzko erreglamendu orokorra); abenduaren 5eko 3/2018 Lege Organikoa, datu pertsonalak babesteari eta eskubide digitalak bermatzeari buruzkoa; eta arloan ezar daitekeen gainontzeko araudia. Hala ere, honakoa ez da datu pertsonalen komunikaziotzat hartuko.\nOndorio horietarako, sinatzaileek (kontratu, hitzarmen edo egintza juridiko (harremana arautzeko erabilitako agiriaren arabera) honen (I., II., III….) eranskina izenpetuko dute, bertan zehaztuta egonik: tratamenduaren iraupena, izaera, helburua, datu pertsonalen mota eta kategoria eta tratamenduaren arduradunaren eta eragilearen betebeharrak eta eskubideak, bai eta 2016/679 (EB) Erreglamenduko 28.3 artikuluan eta ezar daitekeen gainontzeko arauetan zehaztutako gorabeherak ere. (I., II., III….) eranskina (kontratu, hitzarmen edo egintza juridiko (harremana arautzeko erabilitako agiriaren arabera)) honen parte banaezina da."\nUPV/EHUk eta UPV/EHUren ardurapeko datu pertsonalak tratatuko dituen pertsona fisiko edo juridikoak kontratua, hitzarmena edo egintza juridikoa izenpetuko dute bi aldeen arteko harremana gauzatzeko, bertan zehaztuta tratamenduaren iraupena, izaera, helburua, datu pertsonalen mota eta kategoria eta tratamenduaren arduradunaren eta eragilearen betebeharrak eta eskubideak, bai eta 2016/679 (EB) Erreglamenduko 28.3 artikuluan eta ezar daitekeen gainontzeko arauetan zehaztutako gorabeherak ere. Agiri hori harremana gauzatzeko sinatutako kontratu, hitzarmen edo egintza juridikoaren eranskin banaezina izango da, eta honakoak izan beharko ditu jasota: "\n(Kontratu, hitzarmen edo egintza juridiko (harremana arautzeko erabilitako agiriaren arabera)) honetan zehaztutako helburuak betetzeko, UPV/EHUk ……………………………………. eragilearen eskura jarriko ditu helburua betetzeko beharrezko diren datu pertsonalak, eta eragileak hitzarmenean zehaztutako helburuetarako baino ez ditu erabiliko datuok.\nAgiri honen bidez, UPV/EHUk, tratamenduaren arduraduna izanik, ………………….. entitatea gaitzen du, entitatea izanik datuen eragilea, (kontratu, hitzarmen edo egintza juridiko (harremana arautzeko erabilitako agiriaren arabera)) honetan zehaztutako helburuak betetzeko beharrezko diren datu pertsonalak tratatzeko.\nUnibertsitatearen ardurapeko datuak tratatuko dituen pertsona fisiko edo juridikoak, honetarako tratatuko ditu datuok: ……………………………….; bai eta (kontratu, hitzarmen edo egintza juridiko (harremana arautzeko erabilitako agiriaren arabera)) honetan zehaztutako helburuak betetzean sor daitezkeen gorabeherak konpontzeko ere.\nUPV/EHUk ondoko datuak jarriko ditu (unibertsitatearen ardurapeko datuak tratatuko dituen pertsona fisiko edo juridikoaren) eskura:\n(Kontratu, hitzarmen edo egintza juridiko (harremana arautzeko erabilitako agiriaren arabera)) honetan zehaztutako helburuak behin bukatuta, (unibertsitatearen ardurapeko datuak tratatuko dituen pertsona fisiko edo juridikoak) ezabatu egingo ditu datuak edo UPV/EHUri itzuliko dizkio (zehaztu aukeretako bat). Hala ere, kopia bat gorde ahal izango du, datuak behar bezala blokeatuta, (kontratu, hitzarmen edo egintza juridiko (harremana arautzeko erabilitako agiriaren arabera)) hau betetzeagatik erantzukizunen bat izan dezakeen bitartean.\n(unibertsitatearen ardurapeko datuak tratatuko dituen pertsona fisiko edo juridikoak), tratamenduaren eragile izanik, honako betebeharrak ditu:\na.- Enkargu honen helburua gauzatzeko baino ez ditu erabiliko tratatu beharreko datu pertsonalak. Ezingo ditu datuak erabili bere helburu propioetarako.\nb.- Datuok tratamenduaren arduradunaren jarraibideak aintzat hartuta tratatu beharko ditu.\nc.- Erregistro bat edukitzea arduradunaren kontura egindako tratamendu jardueren kategoriarekin, eta, hala behar denean, hirugarren herrialde bati edo nazioarteko erakunde bati egindako datu pertsonalen transferentzia, eta segurtasunaren neurrien nondik norakoa, ezaugarri teknikoena zein antolamenduari dagozkionak.\nd.- Datuak ez komunikatzea hirugarrenei, tratamenduaren arduradunaren berariazko baimena eduki ezean, legez onargarriak diren kasuetan.\ne.- Beharrezkoa bada tratamenduren bat azpikontratatzea, aldez aurretik, gutxienez astebete lehenago, idatziz eman beharko du horren berri, eta adierazi beharko du zein tratamendu azpikontratu nahi dituen, argi eta garbi identifikatuta zein den enpresa azpikontratatzailea eta bere harremanetarako datuak. Ezarritako epean tratamenduaren arduradunak ez badu kontrakorik esaten, azpikontratazioa egin ahal izango da. Azpikontratatzaileak, tratamendu eragilearen kategoria duenez, bete egin beharko ditu agiri honetan tratamenduaren eragilearentzat ezarrita dauden betebeharrak eta arduradunak ezartzen dituen jarraibideak ere bai. Hasierako tratamendu eragileak du harreman berria arautzeko ardura, eta eragile berriak (eragileordeak) datu pertsonalak babesteari buruzko eta ukitutako pertsonen eskubideei buruzko gauza guztietarako, hasierako tratamendu eragileak bete behar dituen baldintza berak (jarraibideak, betebeharrak, segurtasun neurriak...) bete beharko ditu, formari buruz ere bai. Eragileordeak ez baditu bere eginbeharrak betetzen, lehendabiziko tratamendu eragilea izango da beti ez-betetzearen erantzulea tratamenduaren arduradunaren aurrean.\nf.- UPV/EHUk emandako datu guztiak beti sekretupean gorde beharrari eustea, datuok hirugarrenei inolaz ere ez erakusteko, ez transferitzeko, ez lagatzeko eta ez jakinarazteko betebeharra izanik, enkarguaren xedea bukatzen denean ere bai.\ng.- Bermatzea, datu pertsonalak tratatzeko baimena duten pertsonak konpromisoa hartzen dutela, berariaz eta idatziz, konfidentzialtasuna errespetatzeko eta egoki diren segurtasun neurriak hartzeko.\nh.- Tratamenduaren arduradunari laguntzea honako eskubideei erantzuten: atzitzea, zuzentzea, ezereztea eta aurka egitea; tratamendua mugatzea; datuen eramangarritasuna; erabaki automatizatuen menpe ez egotea (profilak egitea barne). Ukitutakoek aipatutako eskubideak egikaritu nahi badituzte tratamenduaren arduradunaren aurrean, horrek berehala eman beharko dio horren berri UPV/EHUri posta elektronikoz, eta eskaria ebazteko beharrezko izan daitekeen informazio guztia erantsiko dio.\ni.- Tratamendu eragileak egin behar diren datu tratamenduei buruzko informazioa eman beharko du datu bilketa egiteko unean.\nj.- UPV/EHUri eta Datuen Babeserako Agintaritzari berehala ematea datuen segurtasunean izandako urraketen berri, zehaztuta informazio garrantzitsu guztia (urraketaren azalpena, eragindako interesdunen kategoriak eta gutxi gorabeherako kopurua eta eragindako datu pertsonalen erregistroen kategoriak eta gutxi gorabeherako kopurua, Datuak babesteko ordezkariaren izena edo informazio gehiago eman dezakeen beste harremangune batenak, urratzeak izan ditzakeen ondorioak, ondorio kaltegarriak arintzeko hartu diren edo proposatu diren neurriak).\nk.- Tratamenduaren arduradunari laguntzea datuen babesaren gaineko eraginaren ebaluazioak egiten, hala dagokionean.\nl.- Arduradunaren esku jartzea bere obligazioak betetzen dituela egiaztatzeko behar den informazio guztia, eta arduradunak berak egin beharreko edo arduradunak baimendutako beste auditore batek egin beharreko auditoriak edo ikuskaritzak egiteko behar dena ere bai.\nm.- Beharrezko segurtasun neurriak ezartzea kontratuak dirauen bitartean indarrean dauden edo egon daitezkeen datu pertsonalak babesteko, eta, edozelan ere, mekanismoak ezarri beharko ditu honako helburuekin: tratamendu sistemen eta zerbitzuen konfidentzialtasun, integritate, erabilgarritasun eta erresilientzia iraunkorra bermatzea; gorabehera fisiko edo teknikorik izanez gero, datu pertsonalak berriro erabilgarri eta irispidean azkar jartzea; tratamenduaren segurtasuna bermatzen duten neurri tekniko eta antolakuntzakoen eraginkortasuna aldian-aldian egiaztatzeko, ebaluatzeko eta baloratzeko prozesua ezartzea; datu pertsonalak seudonimizatzea eta zifratzea, hala badagokio. Hori guztia, informazioaren segurtasunaren arloan UPV/EHUn indarrean dagoen politikari jarraituz (2013ko maiatzaren 14ko EHAA) edo etorkizunean egon daitekeenari jarraituz.\nn.- Datuak babesteko ordezkari bat izendatzea eta bere identitatea eta harremanetarako datuak jakinaraztea arduradunari.\nUPV/EHU jakitun da tratamenduaren arduradun legez dituen errekerimendu eta betebeharrak bete behar dituela honakoetan zehaztu bezala: Europako Parlamentuak eta Kontseiluak apirilaren 27an emandako 2016/679 EB Erreglamendua, datu pertsonalen tratamenduari eta datu horien zirkulazio askeari dagokienez pertsona fisikoak babesteari buruzkoa (horren bidez indargabetu egin zen 95746/CE Zuzentaraua); abenduaren 5eko 3/2018 Lege Organikoa, datu pertsonalak babesteari eta eskubide digitalak bermatzeari buruzkoa; eta arloan ezar daitekeen gainontzeko araudia Horrela, bada, UPV/EHUren eginbeharrak dira:\na.- Kontratu honetako 4. klausulan aipatzen diren datuak ematea tratamendu eragileari.\nb.- Tratamendu eragileak egin beharreko eragiketek datu pertsonalen babesean izango duten inpaktuaren ebaluazioa egitea.\nc.- Tratamenduaren eragileak Erregelamendua betetzen duela zaintzea tratamendua egin baino lehen eta tratamendua egin ostean ere bai.\nd.- Tratamendua gainbegiratzea, ikuskaritzak eta auditoriak barne."\n(Beste leiho bat zabalduko du)2019ko otsailaren 27ko erabakia, datu pertsonalak babesteari buruzko UPV/EHUren arautegia eguneratzeko, sinadura digitalekin (pdf ,291,21 Kb)


Ongizate emozionala hitzaldiak. Zarautz - Dya Gipuzkoa\nOngizate emozionala hitzaldiak. Donostia »\nUrtarrilak 15: Emozioak: zer diren eta krisi batetik eratorritako aldaketa psikologikoak.\nUrtarrilak 29: Antsietateari aurre egiteko gakoak.\nOtsailak 12: Depresioa eta gizartetik bakartzea.\nOtsailak 26: Osasun psikologikoa eta bizitza emozional osasuntsua eramateko aholkuak.\nLekua: DYA Zarautzko Ordezkaritza (Iturribidea 12-14 behea)\n15 urtarrila /10:00 am\n26 otsaila /10:00 am


Hasiera » Tokiko Direktorioa» Udalerriari buruzko informazioa» Gipuzkoa» Baliarrain\nIzen ofiziala: Baliarrain\nAzalera: 2,1 Km²\nGipuzkoa lurralde historikoko herri hau Tolosaldea eskualdean dago. Aralar inguruko mendietan ageri da lurrazal aldapatsuz inguratuta.\nBisitatzea merezi duen interes historiko eta kultural handiko eraikinak daude. Ibilbidea, esaterako, Jasokundearen Andre Mariren parrokia-elizatik has dezakegu. Nekazaritza kutsua duen eraikuntza da, eta aspaldiko ezaugarriak gorde ditu. Halaber, azpiegitura hidraulikoa duen antzinako errota ere badago ikusgai.\nInguruko lur-eremuak atentzioa ematen du bereziki. Turistak ibilaldi luzeak egin ditzake herria babesten duten zelai eta mendi berdeetan zehar. Esate baterako, San Joan izeneko enklabe eder batera igo gaitezke; handik, ondoko herrietako paisaia zoragarriak behatzeko parada izango dugu.\nBaliarrain abuztuaren bigarren hamabostaldian ezagutzea erabakitzen duenak, hilaren 15ean hasten diren jaiez gozatu ahal izango du. Ekitaldi asko antolatzen dituzte; batez ere, herriko errepide orokorretik igarotzen den txirrindularitza lasterketa azpimarratu beharra dago.\nIbilaldi luzeak egin daitezke herria babesten duten zelai eta mendi berdeetan zehar\nBaliarraingo datu estatistikoak


Euskal diskoetxeak batuta - bizkaie.biz\nKulturea III. urtea // 44. zenbakia - 2004ko zezeilak 16\nMusikea eta kulturea alkarregaz\nDiskoetxeetako arduradunek behin ta barriro gogorarazo deuskue musikea eta kulturea ez dirala bide desbardinetatik doazen aparteko munduak. Euren esanetan, biak batera dagoz, eta gehiago esatearren, musikea kulturearen enbajadore moduan definitzen dabe. Hori dala ta, asko dira egin beharrekoak arlo honetan. Hasikeran zehaztutako helburuen artean, disko bakotxeko BEZ-a bajetea dago. Ganera, diru-laguntzinoak lortu gura ditue instituzinoetatik, hainbat proiektu barri martxan ipini ahal izateko eta egileakanako errespetua bultzatzeko. Lan horreek aurrera eroateko euskal diskoetxeen batasunak garrantzi handia izango dau, izan be, merkatua askotarikoa dala kontuan hartuta, hobe da modu bateratuan lan egitea.\n* Anjel Valdes (Elkarreko arduraduna): ‘Indarrak batu behar doguz, batez be gizarteagaz eta erakundeakaz berba egiteko’.\n* Marino Goñi (Gorreko arduraduna): ‘Musikea, eta ondorioz, kulturea bizitzen dagoan krisiaz jaubetuta alkartzea erabagi dogu’.\nBardin antzeko arazo eta ardurak izaten dituela kontuan hartuta, Euskal Herriko diskeetxeek udaberrirako alkartuta egoteko proposamena plazaratu dabe. Taldeko indarrak indar indibidualak baino gehiago balio dauelakoan, batera ekingo deutse euskal diskoetxeek gizarteagaz eta erakundeakaz berba egiteko ekimenari.\nGaur egun musikea eta oro har, euskal kultureak bizi dauen krisiaren aurrean, bat egiteko erabagia beharrezkotzat jo dabe diskoetxeek, batez be Eusko Jaurlaritzeagaz, EITBgaz, SGAEgaz edota Europako zigilu independenteak batzen dituan Inpala alkarteagaz hartu-emon aberasgarriagoak lortzeko. Halan da be, bidean trabak topauko dituela autortu dabe. Izan be, estadu mailan dagoan krisian eurak be bete-betean dagoz sartuta.


VINARN Eskuetarako eskuoihala, argiguneargi grisa, 50x100 cm - IKEA\nVINARN Eskuetarako eskuoihala\nVINARN Eskuetarako eskuoihala, argiguneargi grisa,\nAukeratu koloreaArgiguneargi grisa\nGarbitu ostean, eskuoihalaren xurgatzeko gaitasuna erabatekoa da.\nLeungarriak eskuoihalaren xurgatzeko gaitasuna murriztu dezake.\nMetro karratuko gramoek (g/m²) ehun-azaleraren dentsitatea adierazten dute. Gero eta azalera-dentsitate handiagoa, orduan eta gehiago xurgatuko du eskuoihalak. Azalera-dentsitate baxua duen ehun bat errazago lehortuko da.\nGehienez 6% hartzen du urak.\nErabili aurretik garbitzen bada, are eta gehiago xurgatuko du.\n150ºC-etara Lisatzea gehienez ere.\nPlanetan eragin positiboa izan nahi dugu. Horregatik, 2030erako, gure produktuen material guztiak birziklatuak edo berriztagarriak izatea nahi dugu, baita modu arduratsuan ateratakoak izatea ere.\nProduktu honetan zelulosaren eta kotoiaren gisako materialak erabilita, erregai fosilak eta buka daitezkeen materialak erabiltzea saihesten dugu.\nLuzera: 100 cm\nZabalera: 50 cm\nTokia: 0.50 m²\nPisua: 460 g/m²\nEskuetarako eskuoihalaArtikulu kopurua505.212.34\nZabalera: 34 cm\nLuzera: 51 cm\nPisua: 0.24 kg


MSK ETA LIFE SKATE FARM ELKARREKIN ARITUKO DIRA - MSK\nMALEN SKATE KLUBak eskatzen diren skate klaseak bete ahal izango ditu klubean irakaslerik ez duenean. Basauriko LIFE SKATE FARMen instalazio berrietan hilaren 15ean (osteguna) egindako bileraren ondoren, bi erakundeek ordutegi finkoa duten eskolak ematea erabaki dute:\nASTEARTE eta OSTEGUNETAN, 17:00etatik 18:30era\nHitzarmenaren arabera, Mungian egingo dira eskolak, ahal den neurrian, egun horietan. Euria edo kasu bereziak izanez gero, Basaurin emango dira eskolak; beraz, ordutegiak apur bat 10-15 minutukoak izan daitezke, furgonetan egingo den lekualdaketagatik.\nIkasle bakoitzak 65 €ordaindu beharko ditu hilean, 8 ikasleko taldetan. Izena M.S.K.-ren web orriaren bidez emango da, irekitzeko epea jakin ondoren (irailaren 15etik aurrera, gutxi gorabehera).\nHitzarmen honen helburu nagusia da MUNGIALDEN SKATEBOARDINGA SUSTATZEA eta jasotzen ditugun klase-eskaerak geldialdirik gabe eskaintzea. Izan ere, batzuetan, ezin dugu kluba izan eta beti irakasleekin finko egon.\nBanakako klaseak modu berean eskainiko dira, formatu hori MSKko kideekin egingo da eta webetik eskainiko dira klubak monitoreak eskaintzen dituenean.\nIkastaroak hemen irekiko direla jakinaraziko dugu:\nZalantzak argitzeko edo erreserbak egiteko, bidali mezu bat info@malenskate.com helbidera.\nBestalde, hitzarmenak deskontuak izango ditu sarbideetarako eta laster iragarriko dugun LIFE SKATE FARM dendarako. Haientzat, M.S.K.-ko bazkide erregistratuak izatea eskatuko da, estekaren bidez egin dezakezue.\nAkordio honi esker normaltasunera itzultzea eta herrian patinatzera animatzen diren gazteen mugimendua pixka bat gehiago ikustea espero dugu.\nSkateboarding-a dibertigarria da, eta lotura sendoak sortzen ditu hori egiten duten pertsonen artean, hala izaten jarraitzea gustatuko litzaiguke.


Aieteko paisaia kulturala eta Katxola baserrira bisita (Jesuitinas eta Axular) | Aiete – Lantxabe – Katxola – Ayete\nAieteko paisaia kulturala eta Katxola baserrira bisita (Jesuitinas eta Axular)\nTaldea: Jesuitinas, Axular———————-Data: Martxoa 21 y 22 XX. Mendera arte ez zen “Aiete” izen horrekin ezagutzen, gaur egungo auzoaren zati bat Amara auzoarena zelako eta beste zati bat Lugaritz auzoaren parte baitzen. Aipatu behar da baserri gehien deuseztatu ziren garaia I. Guda Karlista izan zela; izan ere, 1.835 eta 1.837 urteetan garai hartako auzoko paisaia osatzen zuten elementuak (baserriak, zelaiak, baratzeak, basotxoak, etab.) gudaren ondorioz suntsituak izan ziren (badirudi urte horietan hiriko etxebizitzen 1/3 baino gehiago suntsitu zituztela). “Erretako lurraren politika” bezala (“política de tierra quemada”) ezagutzen zena ere erabili zuten Donostiako hiriaren aurka (etsaiari baliagarria zaion guztia suntsitzean oinarritzen da), historiaren une ezberdinetan aurrera eraman izan zen eta oraindik egiten den politika, hain zuzen ere. XX. mendera bitartean, Aieten, ia Gipuzkoa osoa bezala, sagarrondoez osatuta zegoen paisaia eta baserriez gain, auzoan sagarrondo ugari zeuden. Baserrietan, fruta-arbolak eta baratzeak izaten zituzten eta jasotako fuituak nahiz baratzean ekoitzitako barazkiak San Martin edo Bretxako azoketan saltzen zituzten baserritarrek (auzoaren zati handienak orientazio oso egokia zuen baratzeko produktuetarako eta abereen aldean, azokan gehien saltzen ziren Aieteko baserrietako produktuak fruta eta barazkiak ziren).\nJarraian aipatzen diren baserrietako batzuk Aieten duela gutxira arte topa genitzakeen. Gelakideen artean ondorengo baserriak ezagutzen ote dituzuen ikus ezazue eta saia zaitezte horiek planoan kokatzen:\n• Pagola Gain.\n• Gure Pakea (ez zen baserria, jauretxea baizik).\n• Azkaratenea (lehenik baserria eta gero eskola publikoa izandakoa).\n• Azken Portu.\n• Errondo Handi, Errondo Txiki eta Errondo Berri.\n• Bera Bera.\n• Munto (baserri eta sagardotegi izandakoa, eta baita merenderoa ere bai).\nIkastetxetik Katxola baserrirako bidea oinez egingo duzuela aprobetxatuz, bidean zehar topatzen duzuen paisaia azter ezazue eta erantzun ondorengo galderei:\n1. Nola dago osatuta, gaur egun, auzoko paisaia?\n2. Landa izaerako paisaiaren elementu adierazgarriak antzeman al dituzue (baserriak, zelaiak eta basotxoak, errotak, iturriak, etab.)? Horrela bada, zeintzuk dira eta non topatu dituzue?\n3. Landa izaerako pasaian inpaktua sortzen duten elementuak ikusi al dituzue? Horrela bada, zerrendatu itzazue jarraian.\nKatxola baserrira iristean, Lantxabe elkarteko kideak zuen zain egongo dira eta eraikina erakutsiko dizuete.\nBaserriaren ezaugarriak azaltzen doazen heinean, baserriaren historiari buruzko datu adierazgarriak idatz itzazue eta baita baserriaren elementuak ere (eraikuntzari lotutako elementuak).\nBaserriaren historiari buruzko datuak Eraikinaren elementu adierazgarriak Paisaia Kanpokoak Barrualdekoak Nolako eboluzioa jasan du baserria kokaturiko guneak?\nLanketa horren ondoren, elkarrizketa egin iezaiozue Lantxabe elkarteko ordezkariari:\n1- Z ein urtetan sortu zen elkartea?\n2- Zein helbururekin sortu zen?\n3- Zeintzuk dira gaur egun elkarteak ditu lan-arlo nagusiak?\n4- Aieteko kultur ondarearen ikuspuntutik, zein jarduera antolatu izan ditu edo antolatzen ditu elkarteak?\n5- Katxola baserriari dagokionez, zer egin zuen eta egiten du elkarteak?\n6- Eta Aieteko eraikitako gainerako kultur ondareari dagokionez, zein lan egin du (Munto baserriaz galde dezakezue, adibidez) eta egiten du elkarteak?\n7- Eraiki gabeko kultur ondareari dagokionez (auzoko festak, ohiturak, etab.) zer lan egiten du Lantxabek?\nAmaitzeko, ikasleek ere galdera libreak egin ditzakezue.\nElkarrizketa amaitu ondoren, gogoratu elkarrizketatuari eskerrak emateaz.\nEsta entrada fue publicada en katxola, bosque miramon el 22 marzo 2018 por Lantxabe.\n← Un economista en Aiete, Jesús Garmendia, analiza, con rigor, la crisis griega Los centros escolares de Aiete se hacen más grandes con Katxola →


egunsentiederra | Euskara ikasleon bloga. DBH. | 2 orria\nBideoa ixil-ixilik entzungo dugu eta gero,\nirakasleak esaten duen pertsonak, gutxienez bi minutuko diskurtsoa bota beharko du.\nHautatutako pertsonak bideoa ikusterakoan pentsatu, sentitu duena kontatu beharko du edo bideoan ikusten diren kontuei buruz zerbait inprobisatu beharko du.\nHona hemen Alain, 3.B taldekoak, bere koadernoan egin duen iritzi artikulua.\nIruzkin bat gehitu ahal duzu Alainen argudioen alde edo kontra eginez. (Iruzkina gehitzeko artikuluaren azpian bilatu azpimarraturik gehitu iruzkin bat)\nNire ustez, graffitia legala izan behar ute, zeren eta arte mota bat da. Nik ez dut esaten hormetan margotzea ondo dagoela baina bai mihiseetan margoztu eta gero museo bat egin ahal da graffitiz beteta. Hori bai, gauza askok bezala bere alde onak eta bere alde txarrak dauzka legalizazioak.\nGauza onak: adibidez, lan gehiago egon ahal da, jendeak graffitiak eginez dirua irabazi ahal duelako. Horrela beste lan mota bat ere egongo da, turismo gehiago erakarriko du kasu batzuetan. Hau da, oso ona bazara graffitiak margotzen, arrakasta handia izan ahal duzu. Zure koadroak museoetan egongo dira eta horrela munduko jende guztiak ikusi ahal dute zure koadroak, bai Internet, bai museotan.\nGauza txarrak: jendeari graffitiei buruzko arautegia bost axola zaio. Hormetan graffiti gehiago margotzea eta gero eta leku publikoagoenetan margotzea jendeari bost axola. Adibidez, estatua baten gainean edo estatua erdian pertsonak ondo ikusteko jendeari berdin zaio. Agian jendeak entzungo balu graffitiak legalak direla eta kotxeak, bulego baten kristalak eta abar margotuko lituzke.\nNire ustez graffitiak legalak izan behar dute, baina bakarrik lizentzia batekin non esaten duela bakarrik margotu ahal duzula mihiseetan eta benetako artista bihurtuko zara.\nEgoten dira book-trailer lehiaketak. (<\nEgin ezazu book-trailer bat. Aurtengo lehiaketarako ez bada, datorren ikasturterako.\nZer da book trailer bat? (< kalabazan.com)\nhar ezazu zinema trailer bat eta idatz ezazu filmari buruz.\nZientzia fikziozko film on bati buruzko idazlana, esate baterako.